Andrea Mantegna, (1431, Isola di Cartura naby Vicenza, Republiek Venesië, Italië - 13 September 1506, Mantua) was ‘n skilder en gravis en die eerste Renaissance kunstenaar van Noord-Italië. Sy bekendste werk is die Camera degli Sposi (“Kamer van die Bruid en Bruidegom”), of Camera Picta (“Geverfde Kamer”) (1474) in die Palazzo Ducale van Mantua. Mantegna se ander hoofwerke sluit die Ovetari-kapel fresko’s (1448–55) in die Eremitani Kerk in Padua en die Triomf van Caesar (begin c. 1486), die hoogtepunt van sy latere styl, in. Mantegna is gebore in Isola di Carturo, Republiek Venesië naby Padua (nou Italië) as die tweede seun van 'n timmerman genaamd Biagio. Op elfjarige ouderdom het hy 'n vakleerling van die Paduaanse skilder Francesco Squarcione geword. Squarcione se oorspronklike beroep was kleremaker. Dit wil egter voorkom asof Squarcione 'n merkwaardige entoesiasme gehad het vir die antieke kuns, asook 'n aanvoeling vir toneelspel.


The Turn of the Screw is 'n 1898 riller-novelle deur Henry James wat eerste in tydskrifvorm verskyn het in Collier's Weekly magazine (27 Januarie – 16 April 1898). In Oktober 1898 het dit verskyn in The Two Magics, 'n boek wat in New York Stad deur Macmillan en in Londen deur Heinemann gepubliseer is. Die werk, wat as beide gotiese fiksie en as 'n spookverhaal geklassifiseer kan word, fokus op 'n goewernante wat vir twee kinders op 'n afgeleë landgoed sorg, en oortuig daarvan word dat die plek spook. In die eeu wat gevolg het op die publikasie daarvan, het The Turn of the Screw 'n hoeksteen teks vir akademici geword, wat die Nuwe Kritiek beweging aanhang. Die novelle is al op talle maniere geïnterpreteer, welke dikwels wederkerig uitsluitend was. Baie kritici het probeer om die presiese aard van die boosheid vas te stel wat deur die verhaal gesuggereer word. Andere het egter weer geargumenteer dat die briljantheid van die novelle, die gevolg van die werk se vermoë is om 'n intieme gevoel, of atmosfeer, van verwarring en spanning binne die leser te skep.


Rudolf (Ruud) Leopold Koumans (Delft, 2 Februarie 1929 - Den Haag, 12 November 2017) was 'n Nederlandse komponis en musiekpedagoog. Na sy eindeksamen te die gimnasium in sy geboortestad in 1946 bestudeer Ruud Koumans Frans en Franse letterkunde aan die Rijksuniversiteit in Leiden. Hy beweeg egter aan die begin van 1948 oor na musiekstudies aan die Koninklike Konservatoria te Den Haag. Hy studeer daar by Everhard van Beijnum klavier, by Henk van Calsteren altviool, en by Martin J. Lürsen en Henri Geraedts musiekteorie. Hy was die eerste musiekteoretikus om die silwer Fock-medalje te ontvang. Behalwe vir sy komposisielesse met Sem Dresden (1946 en 1948), was Koumans as komponis grootliks selfgeleerd. In 1952 volg hy sy onderwyser Martin J. Lürsen op as onderwyser in musiekteorie aan die Koninklike Konservatoria in Den Haag; van 1957 tot 1989 was hy hoofonderwyser in musiekteorie en harmonieleer. Daarna wy hy hom in hoofsaak aan komposisie. Ruud Koumans het in Rijswijk gewoon (Suid-Holland). 1963 Divertimento, vir kamerorkes, opus 18 1963-1964 hersien1965 Konsert, vir viool en orkes, opus 20 1966 Simfonie no.


Lisië, ook Lycië is 'n gebied langs die suidkus van Turkye. Dit is hoofsaaklik geleë op die Teke-skiereiland, tussen die Golf van Fethiye en die Golf van Antalya. In die antieke tye is die streek bewoon deur sy eie kulturele mense, die Lyciërs. Onder die naam Lycië het dit 'n provinsie van die Romeinse Ryk geword. Lisië is 'n bergagtige en dig beboste gebied aan die suidwestelike kus van Turkye. Dit grens aan die historiese gebiede van Karië in die weste en noordweste, Pisidia in die noordooste en Pamphylia in die ooste. Die Lisiaanse Weg, 'n langafstandroete, volg die kuslyn van die gebied. Voordat mense van Lisië hul taal na Grieks verander het, het hulle Lisies, 'n Anatoliese taal wat nou verwant is aan Luwies, gepraat. Die belangrikste stede van historiese Lisië was Xanthos, Letoon, Limyra, Patara, Myra, Olympos / Chimaera en Phaselis. 'n bekende persoon van Lycië was Biskop Nicholas van Myra (die Kerstman). Luwië Lidië Lycia et Pamphylia Lycian Turkey


Ollie O'Toole (2 April 1912 – 25 Februarie 1992) was 'n Amerikaanse akteur. Hy was bekend vir sy rolle in die rolprente The Oregon Trail (1959), One of Our Spies Is Missing (1966), Madigan (1968), en Big Wednesday (1978). 1959: The Oregon Trail 1966: One of Our Spies Is Missing 1968: Madigan 1978: Big Wednesday 1962: Sam Benedict Ollie O'Toole in die Internet-rolprentdatabasis


Bostelegrafie is die verspreiding van boodskappe deur middel van seine gegee met ‘n tamboer. Dit is veral gebruik in verafgeleë, afgesonderde en dunbevolkte gebiede. Die misterieuse klanke van die bostelegraaf is vir eeue in Afrika gehoor. ‘n Tamboerslaner wat ‘n boodskap hoor, herhaal op sy beurt die berig. So is dit van dorp tot dorp versprei. Nuusoordrag met die bostelegraaf was nie soos die heliograaf van sonlig afhanklik nie. Tot vroeg in die 20ste eeu was die radio nog onbekend in die verre en geïsolerde dele van Afrika. Bostelegrafie was egter beperk tot sake waarmee die gebruikers bekend was. Alledaagse onderwerpe was feeste, jagtogte, visvang, siektes, geboortes, sterfgevalle, beskikbaarheid van hout en voorrade in die nabysynde winkel. As daar blanke jagters in aantog was, was dit gou wyd bekend. Die taal wat gebruik is, was nie ‘n soort Morse-kode nie en daarom kon tromslaners kon nie idees versprei nie en ook nie name van mense waarmee hulle onbekend was. Elke streek het waarskynlik sy eie gebruikskode vir die bostelegraaf ontwikkel. Stamme in grensgebiede het deur die jare heen hul bure se kode aangeleer.


Hannah Al Rashid (gebore 25 Januarie 1986) is 'n Engelse aktrise. Sy is bekend vir haar rolle in die rolprente Ritual (2012), V/H/S/2 (2013), The Night Comes for Us (2018), en Persepsi. 2012: Ritual 2013: V/H/S/2 2015: Comic 8: Casino Kings - Part 1 2015: Bulan Terbelah Di Langit Amerika 2015: SkakMat 2016: Comic 8: Casino Kings Part 2 2017: Critical Eleven 2017: Jailangkung 2018: The Night Comes for Us 2018: Jailangkung 2 2018: Aruna & Lidahnya Persepsi 2015: Stopover: Jakarta Hannah Al Rashid in die Internet-rolprentdatabasis Hannah Al Rashid op Twitter Hannah Al Rashid op Instagram


Die Boedapest Strykkwartet was 'n strykkwartet wat vanaf 1917 tot 1967 bestaan het. Dit het oorspronklik uit drie Hongare en 'n Nederlander bestaan. Teen die einde van die bestaan daarvan het die kwartet uit vier Russe bestaan. 'n Groot aantal opnames was vir HMV/Victor (later EMI) tot 1938 gemaak; vanaf 1940 tot 1967 het dit opnames vir Columbia Records gemaak. Bykomend hiertoe, was verskeie van die kwartet se uitvoerings lewendig opgeneem by die Biblioteek van die VSA Kongres en ander liggings. 1ste Viool: Emil Hauser (1893–1978) (van 1917 tot 1932) Josef Roisman (Joe) (1900–1974) (van 1932 tot 1967) 2de Viool: Alfred Indig (1892–?)(van 1917 tot 1920) Imre Pogany (1893–1975) (van 1920 tot 1927) Josef Roisman (Joe) (1900–1974) (van 1927 tot 1932) Alexander Schneider (Sasha) (1908–1993) (van 1932 tot 1944 en van 1955 tot 1967) Edgar Ortenberg (1900–1996) (van 1944 tot 1949) Jac Gorodetzky (1913–1955) (van 1949 tot 1955) Altviool: István Ipolyi (1886–1955) (van 1917 tot 1936)


Gunvor Hall (26 November 1908 – 19 November 1961) was 'n Noorse aktrise. Sy was bekend vir haar rolle in die rolprente Gryr i Norden (1939), Jeg drepte! (1942), En herre med bart (1942), en Ut av mørket (1958). 1939: Gryr i Norden 1942: Jeg drepte! 1942: En herre med bart 1944: Kommer du, Elsa? 1958: Ut av mørket Gunvor Hall in die Internet-rolprentdatabasis


Santa Marta is 'n stad in Colombia. Dit is die hoofstad van die departement Magdalena en die vierde grootste stedelike stad van die Karibiese streek Colombia, na Barranquilla, Cartagena en Soledad. https://www.dane.gov.co/files/varios/informacion-capital-DANE-2019.pdf "Santa Marta Postal Codes". Geargiveer vanaf die oorspronklike op 29 Augustus 2019. Besoek op 31 Augustus 2017. Hierdie artikel is ’n saadjie. Voel vry om Wikipedia te help deur dit uit te brei.


Edgar Driver (1 November 1885 – 15 September 1964) was 'n Britse akteur. Hy was bekend vir sy rolle in die rolprente Music Hall (1934), The River Wolves (1934), We'll Smile Again (1942), en Playback (1962). 1933: Doss House 1934: Music Hall 1934: The River Wolves 1934: The Admiral's Secret 1934: Designing Women 1938: Lily of Laguna 1938: Stepping Toes 1941: Old Mother Riley's Circus 1942: We'll Smile Again 1947: The Grand Escapade 1962: Playback Edgar Driver in die Internet-rolprentdatabasis


Die Rotsaalwyn (Aloe petricola) is 'n spesie van die genus Aloe en kom voor in Mpumalanga. Die aalwyn is gewoonlik stamloos met die blare wat op grondvlak 'n roset om die stam vorm. Die plant word tot 600 mm hoog. Die blare is breed onder en smal aan die bokant. Daar is tande op die blaarrant wat tot 5 mm lank word. Die blomme vorm in Julie tot Augustus, is tweekleurig en word tot 30 mm lank. In Engels staan die aalwyn bekend as die Rock aloe. Alfabetiese lys van Suid-Afrikaanse bome http://redlist.sanbi.org/species.php?species=2206-202 http://pza.sanbi.org/aloe-petricola


Paul Antony-Barber is 'n Britse akteur. Hy is bekend vir sy rolle in die rolprent V for Vendetta (2005) en in die televisiereekse House of Anubis (2011) en Home Fires (2015). 2005: V for Vendetta 2018: Sarah's War The Power 2011: House of Anubis 2015: Home Fires 2017: Striking Out 1984: Benefit of the Doubt 2018: Albert: The Power Behind Victoria Paul Antony-Barber in die Internet-rolprentdatabasis


Jim Bywater is 'n Britse akteur, komponis, en skrywer. Hy is bekend vir sy rolle in die rolprent The Last Horror Movie (2003) en in die televisiereeks Tom, Dick and Harry (1975). 2003: The Last Horror Movie 1975: Tom, Dick and Harry 1983: The Accidental Death of an Anarchist 1988: The Luddites Jim Bywater in die Internet-rolprentdatabasis


Die Infanterie Tenk Mark II, beter bekend as die Matilda, was 'n Britse infanterietenk van die Tweede Wêreldoorlog. Die oorspronklike ontwerp van die tenk het bekend gestaan as die A12 spesifikasie in 1936, as 'n opvolger van die eerste Britse infanterietenk, die Matilda I. Die Matilda I was slegs toegerus met 'n masjiengeweer en het 'n bemanning van twee gehad terwyl die Matilda II met 'n 40mm kanon toegerus is. Die Merk I was bekend as Matilda en die groter A12 was bekend as Matilda II of Matilda senior. Die Merk I is in 1940 uit diens onttrek en van toe af was die A12 bekend as die Matilda. Die Matilda II was 'n goeie ondersteuningstenk vir die infanterie omrede dit goed gepantser was; dit was egter stadig en die 40 mm kanon was ontoereikend. Dit was die enigste Britse tenk wat van die begin tot die einde van die oorlog in diens was. Dit word meer geassosieer met die Noord-Afrika-veldtog. Dié tenk is in 1941 met die ligter en goedkoper Valentine Mk III-tenk vervang vir gebruik op die front. AEC enjin model A183 aan die linkerkant en A184 aan die regterkant.


Die Inxu is 'n rivier wat in die ooste van die Oos-Kaap in Suid-Afrika vloei. Dit is 'n sytak van die Itsitsarivier. Hierdie Oos-Kaap-verwante artikel is slegs 'n saadjie. U kan ons wikipedia help deur dit uit te brei.


Cleo (8 Desember 1921 – 3 Maart 2006) was 'n Deense aktrise. Sy was bekend vir haar rolle in die rolprente Bag de røde porte (1951), The Girl and the Viscount (1966), en Elvira Madigan (1967), en in die televisiereeks Københavnerliv (1967). 1951: Bag de røde porte 1966: The Girl and the Viscount 1967: Elvira Madigan 1967: Københavnerliv 1969: 1 ret og 2 vrang Cleo in die Internet-rolprentdatabasis


Play media Frederik Willem van Eeden (3 April 1860, Haarlem – 16 Junie 1932, Bussum) was 'n laat-negentiende eeuse en vroeë 20ste eeuse Nederlandse skrywer, digter, en psigiater. Hy was een van die voorste lede van die Tagtigers en die Significs-groep. Sy werk het ook vanaf 1885 gunstige resensies ontvang van die redakteurs van De Nieuwe Gids, gedurende die roemryke eerste paar jaar daarvan. Van Eeden was die seun van die plantkundige Frederik Willem van Eeden, direkteur van die Koninklike Tropiese Instituut in Haarlem. In 1880 het hy geneeskunde in Amsterdam studeer waar hy 'n boheemse leefstyl gehandhaaf het en poësie geskryf het. Terwyl hy in die stad gewoon het, het hy die term lucide droom (Nederlands) uitgedink, wat in verband staan met geestelike helderheid. Die term is deesdae 'n klassieke begrip in die Droom literatuur en - studieveld, en beskryf 'n toestand waartydens die mens droom terwyl hy bewus daarvan is dat hy droom. Dit is gepopulariseer in rolprente soos Dreamscape (1984) waarin Alex Gardner (gespeel deur Dennis Quaid) ander mense se drome kan binnedring, en in die filosofiese rolprent Waking Life (2001) deur Richard Linklater wat ook handel oor lucide drome.


Menno ter Braak (26 Januarie 1902 - 14 Mei 1940) was 'n Nederlandse modernistiese skrywer. Ter Braak is gebore in Eibergen en het grootgeword in die stad Tiel waar hy 'n voorbeeldige leerling was. Hierna studeer hy aan Universiteit van Amsterdam waar hy as hoofvakke Nederlands en Geskiedenis neem. Hy het gereeld bygedra tot die studentetydskrif Propria Cures en het belanggestel in die studie van film (destyds 'n baie jong dissipline). Saam met Joris Ivens was Menno ter Braak ook 'n stigter van die Filmliga, 'n organisasie vir die studie van geanimeerde film. Hy het 'n Ph.D. proefskrif oor die Middeleeuse keiser Otto III voltooi en agtereenvolgens as onderwyser in 'n aantal sekondêre skole gewerk. In 1932 begin ter Braak saam met Edgar du Perron en Maurice Roelants die literêre tydskrif Forum, wat een van die belangrikste literêre tydskrifte in die Nederlandssprekende wêreld (dit het uitdruklik ook Vlaamse intellektuele betrek) in die dertigerjare van die 20ste eeu sou word. Forum is algemeen beskou as 'n bolwerk van kulturele elitisme, wat 'n hoë kulturele vlak van diskoers, 'n rasionele vorm van literêre kritiek, gevolglike individualisme en 'n ernstige afkeur van alle intellektuele ornamentasie bepleit het.


Die Mhlambanyathirivier is 'n rivier wat in die ooste van Mpumalanga, Suid-Afrika vloei. Google-kaart van die Mhlambanyathirivier se monding by Geonames.org (cc-by) Hierdie artikel is (gedeeltelik) vertaal uit die Cebuano Wikipedia. Sien bron. Hierdie Mpumalanga-verwante artikel is slegs 'n saadjie. U kan ons wikipedia help deur dit uit te brei.


Die Tigray-oorlog is 'n voortslepende gewapende konflik, wat in November 2020 in die Tigray-streek van Ethiopië begin het, tussen die spesiale magte van die Tigray-streek (gelei deur die Tigray People's Liberation Front) en die Ethiopiese Nasionale Weermag in alliansie met die Amhara-streek se spesiale magte. Vuurpylaanvalle het oorgespoel na die naburige Amhara-streek en die buurland Eritrea. Die konflik het gespruit uit die poging van die Ethiopiese eerste minister Abiy Ahmed om die land se politiek van etniese federalisme, 'n magsdelingstelsel wat gebaseer was op etnisiteit en streeksbeheer gee aan individuele etniese groepe wat voorheen gemarginaliseer was, te verander. Die stelsel het ook die Tigray-minderheid op federale vlak bevoordeel. Deur die etniese en streekgebaseerde partye van die Ethiopian People's Revolutionary Democratic Front, wat 30 jaar lank Ethiopië regeer het, saam te voeg tot 'n landwye Prosperity Party, het Abiy die mag van die Tigray People's Liberation Front (TPLF) bedreig, militêr en polities 'n magtige entiteit binne Ethiopië, wat volgens etnisiteit ongeveer 6% van die bevolking verteenwoordig.


Erica whyteana is 'n plant wat tot die genus Erica behoort. Die plant is inheems aan Oos-Afrika en kom in Kenia, Malawi, Mosambiek, Tanzanië en Zimbabwe voor. Lys van Erica spesies http://plantsoftheworldonline.org/taxon/urn:lsid:ipni.org:names:329913-1 Hierdie artikel is ’n saadjie. Voel vry om Wikipedia te help deur dit uit te brei.


Nivenia concinna is 'n immergroen struik wat inheems is aan die Wes-Kaap en deel van die fynbos vorm. Daar is net een populasie by Groenlandberg naby Viljoenspas. Die populasie word bedreig deur indringerplante. http://redlist.sanbi.org/species.php?species=1565-4 http://plantsoftheworldonline.org/taxon/urn:lsid:ipni.org:names:440434-1


Hierdie artikel handel oor die rivier in Mpumalanga. Vir ander name sien Ngwenyeni. Die Ngwenyeni is 'n sytak van die Komatirivier in die ooste van die Mpumalangaprovinsie van Suid-Afrika. Hierdie Mpumalanga-verwante artikel is slegs 'n saadjie. U kan ons wikipedia help deur dit uit te brei. Hierdie artikel is (gedeeltelik) vertaal uit die Cebuano Wikipedia. Sien bron.


Samuel (Sem) Dresden (20 April 1881, Amsterdam – 31 Julie 1957, Den Haag) was 'n Nederlandse komponis, musiekpedagoog, musiekkritikus en dirigent. Hy was die seun van Marcus Dresden en Anna Mijerson en 'n oom van die skrywer Sem Dresden (1914-2002). Dresden is op 25 Maart 1907 getroud met die altsangeres Jacoba Dhont, die latere sangonderwyseres van Elly Ameling. Uit die huwelik is twee seuns gebore, waaronder die musikus Anton Dresden. Dresden het viool en klavier onder Richard Hageman, viool onder Johannes Cornelis Dudok en Felice Togni, harmonie onder Fred J. Roeske, en kontrapunt en komposisie onder Bernard Zweers aan die Amsterdamse Konservatorium studeer. In 1903 het hy na Berlyn gegaan waar hy komposisie en dirigeer onder Hans Pfitzner studeer het. Na sy terugkeer was hy van 1905 tot 1914 dirigent in Laren, Amsterdam en Tiel, waar hy die Maatschappij tot Bevordering der Toonkunst gelei het. In 1914 het hy die madrigaal-vereniging in Amsterdam, 'n a capella-koor, gestig. Hierdie koor het later deel geword van die Haarlemse "Motet- en Madrigaalvereniging", waarmee hy verskeie polifoniese renaissancemusiekstukke opgevoer het.


Die Vektor SP1 is 'n verbeterde 9 mm-weergawe van die Z-88-pistool (wat 'n plaaslikvervaardigde eksemplaar van die Beretta 92F is), sedert 1992 vervaardig deur Denel Land Systems (DLS), voorheen Lyttelton Ingenieurswerke (LIW). Die Vektor SP1- en SP2-pistole is amper identies, behalwe vir die kaliber en magasyne, en is breedweg gebaseer op die Italiaanse Beretta 92-ontwerp. SP staan vir "Service Pistol" en albei wapens is volgrootte holstertipe-pistole met soliede konstruksie. Vektor maak ook kompakte weergawes van albei modelle, wat as "algemene modelle" bemark word; dit het korter lope, sluitstukke en grepe. Die Vektor SP1 is 'n pistool met 'n kort terugslag en 'n geslote romp. Dit gebruik 'n kantelbare sluitstuk van Walther-tipe, geleë onder die reguitterugslagloop, om dit aan die skuif te sluit. Die raam word van aluminiumlegering gemaak, die ander dele is staal. Die sneller het 'n dubbelaksie, met 'n ontblote hamer en 'n raamgemonteerde, dubbele veiligheidsknip wat 'n "gespanne en geblokkeerde" dra moontlik maak.


Nota: Datums aangehaal in hierdie artikel is volgens die Juliaanse kalender. Bronne wat gebruik maak van Ou Styl- en Nuwe Styl-datums sal dus aangepas moet word deur tien dae by te tel. Die Sinode van Dordrecht was 'n internasionale Sinode van die Nederduits Gereformeerde Kerk wat van 1618 tot 1619 in Dordrecht gehou is om 'n kontroversie te besleg wat geïnisieer is deur die opkoms van Jacobus Arminius se leerstellinge (Arminianisme). Die eerste vergadering het op 13 November 1618 plaasgevind en die laaste (die 180ste) op 29 Mei 1619. Verteenwoordigers van agt buitelandse Gereformeerde kerke is ook uitgenooi. In 2014 is die eerste kritiese uitgawe van die aktes en dokumente van die Sinode gepubliseer. Omdat daar vantevore Sinodes in Dordrecht plaasgevind het (onder meer 'n nasionale Sinode in 1578) word die vergadering van 1618 soms die Tweede Sinode van Dordrecht genoem. Die aktes van die Sinode was gekoppel aan politieke intriges wat tydens die Twaalfjarige Verposing, 'n pouse in die Nederlandse oorlog met Spanje, plaasgevind het. Na die dood van Jacobus Arminius het sy volgelinge besware teen die Belgiese Belydenis en die leer van Johannes Calvyn, Theodore Beza en hul volgelinge gerig.


Romulea pearsonii is 'n meerjarige blomplant en geofiet wat tot die genus Romulea behoort en is deel van die renosterveld. Die plant is inheems aan die Noord-Kaap en kom voor in Namakwaland en Kamiesberg. Die spesie het 'n voorkoms gebied van 420 km2 en daar is vyf sub populasies. Die plant word bedreig deur gewasverbouing. http://redlist.sanbi.org/species.php?species=1554-66 http://plantsoftheworldonline.org/taxon/urn:lsid:ipni.org:names:440810-1


Romulea sphaerocarpa is 'n meerjarige blomplant en geofiet wat tot die genus Romulea behoort en is deel van die fynbos. Die plant is inheems aan die Wes-Kaap en kom op die hooglande van die Tankwa-Karoo tussen die Katbakkiespas en Waboomsberg voor. Die spesie is stabiel. http://redlist.sanbi.org/species.php?species=1554-85 http://plantsoftheworldonline.org/taxon/urn:lsid:ipni.org:names:440845-1


Romulea pilosa is 'n meerjarige blomplant en geofiet wat tot die genus Romulea behoort en is deel van die fynbos en renosterveld. Die spesie is inheems aan die Wes-Kaap en kom voor in die Overberg tussen Greyton en Riviersonderend. Die plant het 'n voorkoms gebied van kleiner as 10 km2 en daar is twee sub populasies. Die plant het 95% van sy renosterveld habitat afgestaan aan gewasverbouing. Die spesie is in die 1930's naby Riviersonderend ontdek en was vir jare die enigste populasie bekend. In 2009 is 'n tweede subpopulasie van 50 plante ontdek en in 2014 nog een by Greyton wat tussen 500 tot 1000 plante groot is. Die populasies word bedreig deur indringerplante, oorbeweiding en onkruid- en insekdoders. http://redlist.sanbi.org/species.php?species=1554-138 http://plantsoftheworldonline.org/taxon/urn:lsid:ipni.org:names:77122021-1


Die Bennett-Lapid-kabinet, Hebreeus: ממשלת ישראל השלושים ושש - Mem'shelet Yisra'el HaShloshim VeShesh, is die 36ste regering van Israel. Hierdie kabinet is die huidige regering van Israel, wat op 13 Junie 2021 is saamgestel. Die eerste minister is Naftali Bennett van die Yamina-alliansie. Volgens 'n ooreenkoms binne die koalisie sal Yair Lapid van die Yesh Atid-party op 27 Augustus 2023 die premier word. In die kabinet werk agt partye saam (waaronder 'n Arabiese party), wat verskillende oortuigings huldig maar het hulle kragte saamgesnoer sodat Benjamin Netanyahu van die HaLikud-party nie meer die premier is nie. Die Bennett-Lapid-kabinet beskik slegs oor 61 setels in die huidige, 24ste Knesset. Die Bennett-Lapid-kabinet bestaan uit 27 ministers (waarvan 8 vroue) en 5 adjunk-ministers. Die ministers was ingesweer op 13 Junie, die adjunk-ministers op 28 Junie 2021.


Amoksisillien is 'n antibiotikum wat gebruik word vir die behandeling van 'n aantal bakteriële infeksies. Dit sluit onder meer middeloorinfeksie, keelontsteking, longontsteking, velinfeksies en urienweginfeksies in. Dit word gewoonlik per mond geneem, of minder gereeld deur inspuiting. Algemene newe-effekte sluit in naarheid, maagongemak en uitslag. Dit kan ook die risiko van swaminfeksies verhoog en diarree as dit in kombinasie met klavulaansuur gebruik word. Dit moet nie gebruik word by diegene wat allergies is vir penisillien nie. Alhoewel dit bruikbaar is vir mense met nierprobleme, moet die dosis liefs verminder word. Die gebruik daarvan tydens swangerskap en borsvoeding blyk nie skadelik te wees nie. Amoksisillien is 'n lid van die beta-laktamfamilie van antibiotika. Amoksisillien is een van die semisintetiese penisilliene wat deur Beecham-wetenskaplikes in 1958 ontdek is, en word sedert 1972 medies gebruik. Dit is op die Wêreldgesondheidsorganisasie se lys van noodsaaklike medisyne. Dit is een van die mees voorgeskrewe antibiotika, ook by kinders. Die patentreg op amoksisillien het lank reeds verval, dus word amoksisillien- en ko-amoksiklavpreparate regoor die wêreld onder verskillende handelsname (sg. "generiese medisyne") bemark.


Lachenalia lutzeyeri is 'n meerjarige blomdraende plant en geofiet en is deel van die fynbos. Die spesie is inheems aan die Wes-Kaap en kom by Gansbaai en Pearly Beach voor. Dit het 'n voorkoms gebied van kleiner as 10 km2. Die plant word bedreig deur indringerplante en onbeheerde veldbrande. Die plant is eers in 2004 ontdek en beskryf. http://redlist.sanbi.org/species.php?species=3814-162 http://plantsoftheworldonline.org/taxon/urn:lsid:ipni.org:names:77086496-1


Lachenalia sessiliflora is 'n meerjarige blomdraende plant en geofiet en is deel van die Strandveld en fynbos. Die spesie is inheems aan die Wes-Kaap. Dit kom aan die kus vanaf Bredasdorp tot by Stilbaai voor. Dit het habitat afgestaan weens gewasverbouing by Bredasdorp Poort, Kaap Infanta en die binneland vanaf Stilbaai. Die plant word bedreig deur indringerplante en ontwikkeling aan die kus by Arniston, Puntjie en Stilbaai. http://redlist.sanbi.org/species.php?species=3814-4014 http://plantsoftheworldonline.org/taxon/urn:lsid:ipni.org:names:537249-1


Die Ka-Nwatimfenhe is 'n spruit in die Krugerwildtuin in Mpumalangaprovinsie. Dit vloei van die linkerkant teenoor die Orpen-Satarapad in die Timbavatirivier, wat 'n sytak van die Olifantsrivier is. Google-kaart van die Ka-Nwatimfenhe se monding by Geonames.org (cc-by) Hierdie Mpumalanga-verwante artikel is slegs 'n saadjie. U kan ons wikipedia help deur dit uit te brei.


Mahikeng (voorheen Mafeking, later Mafikeng) is die hoofstad van Noordwesprovinsie, Suid-Afrika, met omtrent 49 300 inwoners in 2001. Mahikeng vorm 'n eenheid met Mmabatho, wat voorheen die hoofstad van Bophuthatswana was. Die oorspronklike dorp Mafeking het in 1881 ontstaan toe die Boere 'n 140 plase gekry het van twee Barolong-opperhoofde vir dienste verskaf as huursoldate in 'n meningsverskil. Die nedersetters het besluit om die republiek Goosen te stig met Rooigrond as hoofkwartier, sowat 15 km vanaf Mahikeng. Die republiek is egter by Brittanje ingelyf gedurende 1885 deur 'n Britse ekspedisiemag onder leiding van sir Charles Warren. Hy het toe 'n dorp uitgelê waar Mahikeng vandag is. Die naam is Tswana en beteken plek van die klip. Die spoorlyn vanaf Kaapstad het Mahikeng in 1894 bereik en dié vanaf Johannesburg in 1912. Die dorp word vir drie redes onthou: Die Jameson-inval het hier begin Die Beleg van Mafeking tydens die Tweede Vryheidsoorlog Die Boy Scout-beweging is hier begin deur kol. Baden-Powell. In 1980 is die dorp ingelyf by die onafhanklike staat Bophuthatswana en Mmabatho is langs die dorp aangelê.


Die jaar 490 was 'n gewone jaar wat volgens die Gregoriaanse kalender op 'n Sondag begin het. Dit was die 90ste jaar van die 5de eeu n.C. Soos ander gewone jare het die jaar 12 maande, 52 weke en 365 dae gehad. Veldslag aan die Addarivier tussen Theodorik I en Odoaker.


20 Mei is die 140ste dag van die jaar in die Gregoriaanse kalender (141ste in skrikkeljare).


Brisbane is die hoofstad en grootste stad van die deelstaat Queensland in die ooste van Australië. Die metropool van Brisbane het 'n bevolking van ongeveer 2 miljoen mense. Die sakekern van die stad staan vandag waar die oorspronklike nedersetting in 'n kronkel van die Brisbanerivier, sowat 23 kilometer vanaf die monding te Moretonbaai, gevestig was. Die metropoolse gebied strek in alle rigtings langs die vloedvlakte van die Brisbane-riviervallei tussen die baai en die Groot Skeidingsgebergte. Die stad word deur verskeie munisipaliteite bestuur maar is hoofsaaklik gesetel rondom die Brisbane Stadsraad wat jurisdiksie het oor die grootste gebied en bevolking in Brisbane en is ook Australië se grootste plaaslike regeringsowerheid ten opsigte van bevolking. Brisbane is vernoem na die rivier waarlangs dit gebou is, wat op sy beurt vernoem is na Sir Thomas Brisbane, die Goewerneur van Nieu-Suid-Wallis tussen 1821 tot 1825. Die eerste Europese nedersetting in Queensland is in 1824 gestig en was 'n strafkolonie te Redcliffe, sowat 28 km noord van die Brisbane se huidige sakekern. Daardie nedersetting is kort daarna verlaat en geskuif na Brisbane se North Quay (Noordelike kaai) in 1825.


Ultraklank is klank met 'n frekwensie hoër as die boonste hoorbaarheidsgrens van die mens, rondom 20 kilohertz/20 000 hertz. Sommige diere, soos honde, dolfyne, vlermuise en muise het 'n boonste hoorbaarheidsgrens wat baie hoër is as dié van die mens en kan hulle dus ultraklank ook hoor. Kinders kan sommige hoë-frekwensie klanke hoor wat volwassenes nie kan hoor nie, aangesien die boonste hoorgrens laer word met ouderdom. Geneeskundige ultrasonografie (sonografie) is 'n ultraklank gebaseerde diagnostiese beeldverwerkingstegnieke wat gebruik word om spiere en interne organe en ander interne organe te visualiseer om hulle grootte, struktuur en enige "patologiese letsels" vas te stel. "Verloskundige" sonografie word algemeen gebruik tydens swangerskap. Ultraklank vind ook ander terapeutiese toepassings:- Die behandeling van kwaadaardige asook nie-kwaadaardige gewasse en ander afwykings deur 'n proses wat bekend staan as Gefokusde Ultraklank Chirurgie of Hoë Intensiteit Gefokusde Ultraklank. Hierdie prosedures gebruik in die algemeen laer frekwensies as mediese diagnostiese ultraklank, maar beduidend hoër intensiteite (~500 kHz tot 2 Mhz). Kragtiger ultraklank bronne kan gebruik word om tande skoon te maak vir mondhigiëne of om plaaslike verhitting van biologiese weefsels te bewerkstellig, soos in fisioterapie en eksperimentele kankerbehandeling.


Fosfor (Latyn: Phosforum), is die chemiese element in die periodieke tabel met die simbool P en atoomgetal van 15. Fosfor is 'n multivalente, nie-metaal van die stikstofgroep en word dikwels gevind in anorganiese fosfaatrotse asook in alle lewende selle. Vanweë sy hoë reaktiwiteit, word dit nooit in die vrye onverbonde vorm in die natuur gevind nie. Dit straal 'n effense gloed uit wanneer dit aan suurstof blootgestel word en kom in verskillende allotropiese vorms voor. Fosfor is 'n noodsaaklike element vir alle lewende organismes. Die belangrikste kommersiële gebruik van fosfor is vir die vervaardiging van kunsmis. Dit word ook gebruik in die maak van plofstowwe, vuurhoutjies, vuurwerke, insekdoders, tandepasta en skoonmaakmiddels. Fosfor vorm normaalweg 'n wasagtige wit vaste stof wat met 'n kenmerkende slegte reuk. Suiwer vorms van die element is kleurloos en deursigtig. Hierdie nie-metaal is nie oplosbaar in water nie, maar is wel oplosbaar in koolstofdisulfied. Suiwer fosfor ontbrand spontaan in lug en vorm fosforpentoksied na ontbranding. Fosfor kom voor in vier allotropiese vorms: wit (of geel), rooi en swart (of donkerpers).


Die nasionale vlag van Koeweit (Arabies: علم الكويت) is op 7 September 1961 amptelik in gebruik geneem. Die vlag vertoon drie ewewydige horisontale bane in groen, wit en rooi met ’n swart trapesium aan die vlagpaalkant. Die kleure van die vlag is afgelei van ’n gedig deur Safie Al-Deen Al-Halie. Die kleure het die volgende betekenis: wit stel die mens se dade voor, swart stel die slagvelde voor, groen stel die landerye voor en rooi stel swaarde voor wat rooi is van die bloed van die vyand. Die horisontale bane is almal ewe hoog. Die swart trapesium kom van die hoeke op die vlagpaalkant tot waar die wit baan met die groen en rooi onderskeidelik byeenkom. Die trapesium kom tot een kwart in die breedte van die vlag in. Voor 1961 was die vlag van Koeweit rooi en/of wit, soos talle ander state in die Persiese Golf in daardie tyd (’n rooi agtergrond met wit teks of simbole daarop). Tot 1899 was die vlag van Koeweit ’n eenvoudige rooi baan.


Senekal is 'n dorp geleë op die oewer van die Klipspruitrivier in die Oos-Vrystaat. Die N5 nasionale pad gaan deur die dorp en is tussen Winburg in die weste en Bethlehem na die ooste geleë. Die dorp het twee nedersettings, Matwabeng en OR Tambo, waarvan die laasgenoemde die nuutste, grootste en vinnig groeiendste is. Senekal het 5 primêre skole en 4 sekondêre skole asook kleiner skole op plase, 'n polisiestasie, korrektiewe fasiliteite, hospitale en klinieke. Die Naledi Gemeenskapsradiostasie bedien die meeste dele van die Oos-Vrystaat en klein dele van Lesotho. Die stasie saai uit op 103,9 Mhz. Senekal is die tweede grootste dorp in die Setsoto Plaaslike Munisipaliteit na Ficksburg. Die dorp is in 1877 op die plaas De Put van F.J. Malan gestig en is genoem na kommandant-generaal FP Senekal (1815-1866). Senekal het die Vrystaatse kommando's in die twee Basoeto-oorloë van 1858 en 1865 gelei. Hy het tydens die tweede oorlog gesneuwel. Munisipale status is in 1886 toegeken. Een van die Anglo-Boere-oorlog-veldslae van 1900 is by Biddulphsberg buite die dorp geveg. Die distrik is 3 560 km2 groot.


Oscar Niemeyer Brasiliaanse argitek Skool Moderne Internasionale Argitektuur Beduidende projekte Geboue langs die Esplanada dos Ministérios in Brasília Toekennings en pryse Pritzker-prys (VSA) in 1988 Praemium Imperiale (Japan) in 2004 Handtekening Oscar Ribeiro de Almeida Niemeyer Soares Filho (15 Desember 1907 – 5 Desember 2012) was 'n Brasiliaanse argitek en ontwerper wat as een van die belangrikste figure van die internasionale moderne argitektuur beskou word. Niemeyer was 'n baanbreker wat onder meer met die boukundige moontlikhede van gewapende beton geëksperimenteer het. Die Internasionale Styl, wat deur die Duitse Bauhaus-beweging begin is, het in die tropiese klimaat van Brasilië danksy Niemeyer 'n nuwe dimensie van openheid en vryheid gekry. Niemeyer se geboue word deur baie dinamiese vorms en sinlike boë gekenmerk (die laasgenoemde elemente het reeds in die Brasiliaanse barok-styltydperk 'n beduidende rol gespeel), en sommige van sy bewonderaars verwys na Niemeyer eerder as 'n beeldhouer van monumente as 'n argitek. Die argitektuurkritikus Paul Andreas van die Duitse Argitektuurmuseum (DAM) in Frankfurt, wat in 2003 die grootste Duitse retrospektiewe uitstalling oor Niemeyer se werk gekoördineer het, beskou die vrye vorms van Niemeyer se betongeboue as een van die belangrikste bydraes tot die argitektuurgeskiedenis van die 20ste eeu.


Roseburg (genoem Roseburgh tot 1894) is 'n dorp in die suidweste van Oregon, in die Douglas-distrik. Die dorp is in 1851 gestig en was eers Deer Creek genoem. Later is die naam verander en vernoem na Aaron Rose, 'n Duitse Jood, na Roseburgh in 1857. En dan in 1894, is die naam verander na Roseburg, die huidige naam. In 2000 het die dorp 'n bevolking van 20 017 gehad: 93,56% wit, 0,30% swart of Afro-Amerikaans, 1,30% Amerikaanse inboorlinge, 0,99% Asiaties, 0,10% Pasifiese eilanders, 1,26% van ander rasse en 2,48% van twee of meer rasse. Spaans-Amerikaners of Latyns-Amerikaners van enige ras het 3,73% van die bevolking uitgemaak. Shobu, Japan Aranda de Duero, Spanje


Pektien is 'n strukturele heteropolisakkaried wat in die primêre selwande van plante op land gevind word. Dit is vir die eerste onttrek en beskryf in 1825 deur Henri Braconnot. Dit word kommersieel as 'n wit tot ligbruin poeier vervaardig wat hoofsaaklik uit sitrusvrugte onttrek word en word gebruik as 'n voedseljellie vir die vervaardig van konfyt en jellies. Dit word ook gebruik as vulsels, lekkergoed en as 'n stabiliseerder in vrugtesappe en melkdrankies en as 'n bron van vesel. Braconnot, Henri. Keppler, Frank et al. Methane emissions from terrestrial plants under aerobic conditions. Nature 439, 187-190 Hierdie artikel is ’n saadjie. Voel vry om Wikipedia te help deur dit uit te brei.


Brobergen (Nedersaksies Brobargen) is 'n dorpie in die Duitse deelstaat Nedersakse en is deel van die district Stade. Brobergen lê aan die Osterivier. Die dorp het 'n oppervlakte van 6,06 vierkante kilometer en 226 inwoners (1 April 2008). Brobergen was tot 1972 'n eie gemeente en is nou deel van die gemeente Kranenburg. Die eerste historiese dokument wat na Brobergen verwys dateer uit die jaar 1286 (Brocberge). Roland van Brobergen veer oor die Oste Hierdie artikel is ’n saadjie. Voel vry om Wikipedia te help deur dit uit te brei.


Die Moskwa-rivier (Russies: Москва-река; Moskwa-reka) is ’n sytak van die Oka-rivier wat deur Moskou- en Smolensk-oblast in Rusland vloei. Moskwa en Moskou is twee verskillende weergawes in Afrikaans van die Russiese naam Москва. Die stad is na die rivier genoem. Die oorsprong van die rivier se naam is onseker. Moskou, die hoofstad van Rusland, is op die rivier se oewers geleë. Die rivier vloei ook deur die dorpe Mozjaisk, Zwenigorod, Zjoekofski, Bronnitsi, Woskresensk en, by die samevloei van die Moskwa en die Oka, Kolomna. In 2007 was daar 49 brûe oor die Moskwa en sy kanale binne die stadsgrense van Moskou. Die Groot Klipbrug is in 1692 gebou. Die kanale vorm verskeie eilande. Sommige het Russiese name, ander geen. Die grootste permanente eilande (van oos tot wes) is: Serebrjani Bor Tatarskaja Poima, algemeen bekend as Mnewniki Baltsjoeg, ook bekend as Bolotni Ostrof Verskeie onbewoonde eilande Die Kremlin gesien vanaf die Moskwa. Katedraal van Christus die Verlosser en Gorkipark. Woonhuise. Regeringsgebou. In die rigting van die Kremlin. Hierdie artikel is merendeels vertaal vanaf die Engelse Wikipedia-artikel en:Moskva River


Die Akropolis van Athene (Grieks: Ακρόπολη Αθηνών) is die mees bekende akropolis (Gr. akros, akron, rand, ekstreem + polis, stad, meerv. acropoleis) in die wêreld. Alhoewel daar etlike ander akropoleis in Griekeland aangetref word, is die belang van die Akropolis van Athene sodanig dat dit algemeen bekend staan as Die Akropolis sonder kwalifikasie. Op 26 Maart 2007 is die Akropolis amptelik verklaar as die vooraanstaande monument op die Europese lys van kultuurhistoriese monumente. Die Akropolis is geleë op 'n afgeplatte rots wat 150m uitstyg bo seevlak in die stad Athene, en beslaan 'n oppervlak van ongeveer 3 hektaar. Dit was ook bekend as 'n Kekropia, vernoem na die legendariese slang-man, Kekrops, die eerste Atheense koning. Die Akropolis van Athene is in 1987 deur UNESCO as wêrelderfenisgebied gelys. Teen die einde van die 5de eeu v.C. was Athene die mooiste stad ter wêreld. Hierdie stad, wat al in die prehistoriese dae van die Bronstydperk sy ontstaan gehad het en volgens oorlewering deur 'n sekere koning Kekrops gestig is, is vernoem na Pallas Athena die skutgodin van die stad.


Saint Anne (Frans Sainte Anne) is die hoofstad van kanaaleiland Alderney. Die stad het 'n bevolking van sowat 2 000 mense in 2001 gehad. Hierdie artikel is ’n saadjie. Voel vry om Wikipedia te help deur dit uit te brei.


Lughawe Phu Cat (Viëtnamees: Sân bay Phù Cát) is 'n lughawe in Viëtnam. Die lughawe lê 30 km suid van Quy Nhon, in die provinsie Binh Dinh en is die tuiste van die Viëtnamese lugredery, Vietnam Airlines. Die Lughawe aanloopbaan lengte is 3 000 meter. Die lughawe kan 0,5 miljoen passasiers per jaar bedien. Hierdie artikel is ’n saadjie. Voel vry om Wikipedia te help deur dit uit te brei.


Karas was van 1950 tot 1974 die mees suidelike kiesafdeling in die destydse Suidwes-Afrika vir die Suid-Afrikaanse Volksraad en het dorpe soos Lüderitz, Keetmanshoop en Karasburg ingesluit. In 1950 het die Suid-Afrikaanse Parlement 'n wet deurgevoer wat aan Suidwes-Afrika ses setels in die Unie-Volksraad en vier in die Senaat (waarvan twee verkose en twee genomineer) gegee het. Met hierdie stap het dr. D.F. Malan, die eerste minister sedert 1948 se oorwinning deur die Nasionale Party, onteenseglik aan die buitewêreld gesê dat hy Suidwes-Afrika as 'n vyfde provinsie van Suid-Afrika beskou. Dit was in antwoord op die Verenigde Nasies se besluit in 1946 dat genl. Smuts nie Suidwes-Afrika by die Unie mag inlyf nie. Die ses kiesafdelings was Windhoek, Namib, Karas, Etosha, Middelland en Omaruru. Terselfdertyd is die destydse Wetgewende Vergadering, gedeeltelik benoem, omskep in 'n nuwe met 18 verkose lede. Die Verenigde Party, wat die wetgewing oor die regstreekse verteenwoordiging van Suidwes tydens sy bewind onder genl. Jan Smuts aangevoor het, was gekant teen die hoë getal setels wat buite verhouding tot die blanke bevolking van die mandaatgebied was, maar wou nie die kiesers daar vervreem deur dit heftig teen te staan nie.


Die Benguelakabeljou (Argyrosomus coronus) is deel van die Sciaenidae-familie en is endemies aan die Weskus van Suider-Afrika vanaf die noorde van Namibië tot by Angola. In Engels staan die vis bekend as die West Coast Kob terwyl die Namibiërs na die vis verwys as kabeljou waar dit uiters gewild is. Die vis verkies die warmer waters derhalwe word hy nooit verder suid gevang nie en word tot 70 cm lank. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies http://www.fishbase.org/summary/Argyrosomus-coronus.html http://eol.org/pages/224309/overview[dooie skakel] Top Angling Fishes of Southern Africa. Hennie Crous. 2010. ISBN 978-1-77007-403-3 Coastal Fishes of Southern Africa. Phil & Elaine Heemstra. 2004. ISBN 1-920033-01-7 Hierdie artikel is ’n saadjie. Voel vry om Wikipedia te help deur dit uit te brei.


Pudimoe is 'n spoorweghalte langs die N18 nasionale pad in die Noordwes, Suid-Afrika. Die naam is afgelei van die Tswanadorp, Pudumong (plek van die wildebees), wat langs die stasie is. Die dorp is noord van Taung. Lys van dorpe in Suid-Afrika Op Pad in Suid-Afrika. B.P.J. Erasmus. 1995. ISBN 1-86842-026-4 Ensiklopedie van Suidelike Afrika. Eric Rosenthal. 1967 Hierdie Noordwes-verwante artikel is slegs 'n saadjie. U kan ons wikipedia help deur dit uit te brei.


Gideon Sundbäck (* 24 April 1880 - † 21 Junie 1954) was ’n Sweeds-Amerikaanse elektriese ingenieur. Hy word geassosieer met sy werk in die ontwikkeling van die ritssluiter. Otto Fredrik Gideon Sundbäck is gebore op die plaas Sonarp in Ödestugu-gemeente in Jönköping län, Småland, Swede. Hy was die seun van Jonas Otto Magnusson Sundbäck, ’n vooruitstrewende boer, en sy vrou Kristina Karolina Klasdotter. Na sy studies in Swede het Sundbäck na Duitsland verhuis waar hy aan die politegniese skool in Bingen am Rhein gestudeer het. In 1903 het Sundbäck die ingenieurseksamen afgelê. In 1905 het hy na die Verenigde State geëmigreer. In 1905 het Sundbäck begin werk by Westinghouse Elektriese- en Vervaardigingsmaatskappy in Pittsburgh, Pennsilvanië. In 1906 is hy gehuur om vir die Universal Fastener-maatskappy in Hoboken, Nieu-Jersey te werk. In 1909 het Sundbäck met Elvira Aronson, dogter van die Sweedsgebore fabrieksbestuurder Peter Aronson, getrou. Gevolglik is Sundbäck bevorder tot hoofontwerper van Universal Fastener. Sundbäck het baie vooruitgang gemaak in die ontwikkeling van die ritssluiter tussen 1906 en 1914 terwyl hy vir maatskappye gewerk het wat later Talon Inc. geword het.


Flieren is ’n nedersetting in die munisipaliteit Lingewaard in die provinsie Gelderland in Nederland. Hierdie artikel is ’n saadjie. Voel vry om Wikipedia te help deur dit uit te brei.


Ds. Stephanus Postma (Rustenburg, 6 Januarie 1865 – Middelburg, Kaap, 8 Februarie 1904) was 'n teoloog en predikant in die Gereformeerde Kerke in Suid-Afrika en 'n seun van die grondlegger van dié Kerk, ds. Dirk Postma. Stephanus Postma was die derde kind uit sy vader se vierde huwelik, op 24 November 1859 met Susanna Lasea Kruger (†3 Oktober 1869). Uit dié huwelik is ook die predikant ds. Dirk Postma jr. (1861–1919) gebore wat op 6 Mei 1897 predikant geword het op hul geboortedorp, Rustenburg, maar weens insolvensie, wat deels toegeskryf kan word aan die spandabelheid van sy vrou, sy ontslag geneem het op 30 Junie 1905 en daarna as predikant afgesit is. Ds. Postma het op Burgersdorp skoolgegaan en daarna onderrig ontvang van sy halfbroer Martinus Postma aan die Literariese Afdeling van die Teologiese Skool van die Gereformeerde Kerk op dieselfde dorp. In 1885 behaal hy die hoogste punte in die finalejaar-B.A.-eksamen van die Universiteit van die Kaap die Goeie Hoop en sit daarna sy studie voort aan die Teologiese Skool.


Saizo Saito (斎藤 才三, Saito Saizo?, 24 September 1908 - 2004) is 'n voormalige Japannese sokkerspeler. Hy het vir die Japannese nasionale sokkerspan uitgedraf. National Football Teams Japan National Football Team Database Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Murraysburg is 'n gemeente van die Nederduitse Gereformeerde Kerk in die Oos-Kaapse Sinode, hoewel die dorp Murraysburg sedert 1994 binne die provinsie Wes-Kaap val. Die dorp en gemeente Murraysburg het, nes die geval was met die NG gemeente Richmond, hul ontstaan te danke aan die behoefte van NG lidmate in die veldkornetskap Uitvlucht van die uitgestrekte distrik Graaff-Reinet aan 'n plek van aanbidding. Die geskiedkundige vergadering van die Ringskommissie onder voorsitterskap van ds. Andrew Murray sr., die vader van die bekende dr. Andrew Murray, op die plaas Eenzaamheid op 19 April 1855 kan beskou word as die stigtingsvergadering van die gemeente. Dit was indertyd die 64ste gemeente van die NG Kerk en vandag is Murraysburg die 14de oudste NG gemeente in die Oos-Kaaplandse Sinode. As die eerste onderhandelings geslaag het, sou Murraysburg op die plaas Toorfontein, 10 myl (sowat 16 km) ten weste van die huidige dorp, gebou gewees het. Die Ringskommissie het egter reeds met ene J.A. Burger, die latere lid van die ou Kaapse Wetgewende Raad, onderhandel om die plaas Eenzaamheid as kerkplaas aan te koop.


Mitsunori Fujiguchi (藤口 光紀, Fujiguchi Mitsunori?, 17 Augustus 1949 -) is 'n voormalige Japannese sokkerspeler. Hy het vir die Japanse nasionale sokkerspan uitgedraf. National Football Teams Japan National Football Team Database Hierdie artikel is ’n saadjie. Voel vry om Wikipedia te help deur dit uit te brei.


Shigeharu Ueki (植木 繁晴, Ueki Shigeharu?, 13 September 1954 -) is 'n voormalige Japannese sokkerspeler. Hy het vir die Japanse nasionale sokkerspan uitgedraf. National Football Teams Japan National Football Team Database Hierdie artikel is ’n saadjie. Voel vry om Wikipedia te help deur dit uit te brei.


Moshoeshoe II (ook voorheen gespel Mosjesj II) (2 Mei 1938 – 15 Januarie 1996), vroeër bekend as Constantine Bereng Seeiso, was die opperhoof van Lesotho totdat dié land sy volle onafhanklikheid van die Verenigde Koninkryk in 1966 ontvang het en hy sy vader, Simon Seeiso Griffith opgevolg het. Hy was koning van Lesotho van 1966 tot sy ballingskap in 1990 en die tweede keer van 1995 tot sy dood in 1996. Koning Moshoeshoe is in 1962 met Tabitha Masentle Lerotholi Mojelain getroud, by wie hy twee seuns en 'n dogter gehad het: Prins David Mohato Bereng Seeiso, gebore op 17 Julie 1963. Prins Seeiso Bereng Seeiso, gebore op 16 April 1966. Prinses Constance Christina Maseeiso, 24 Desember 1969 – 7 September 1994.  Lesotho: Grand Master of the Most Dignified Order of Moshoeshoe.  Lesotho: Grand Master of the Most Meritorious Order of Mohlomi.  Lesotho: Grand Master of the Most Loyal Order of Ramatseatsane.  Suid-Afrika: Supreme Companion of the Order of the Companions of O. R. Tambo [postuum] (20 April 2006).  Iran: Commemorative Medal of the 2500th Anniversary of the founding of the Persian Empire (14 Oktober 1971).


Straaldiertjies (Radiolaria) is ’n groep baie klein, eensellige organismes wat tot die supergroep Rhizaria behoort. Hulle word in alle oseane aangetref en is sedert die Kambrium bekend. Ondanks hul naam is hulle nie regte diere nie. Straaldiertjies word in baie verskillende soorte en groottes aangetref. Die grootte kan wissel van 0,03 tot 2 mm en ’n mikroskoop is nodig om hulle te sien. Die vorm van hul skelet wissel ook in ’n groot mate. Hierdie artikel is ’n saadjie. Voel vry om Wikipedia te help deur dit uit te brei.


'n Sanger is 'n persoon wat die sangkuns beoefen. 'n Sanger kan professioneel of vir 'n stokperdjie sing. Iemand wat sang as 'n beroep beoefen, word ook 'n vokalis genoem. Omdat die verskillende musiekstyle elkeen hul eie vokale tegniek vereis, spesialiseer die meeste sangers in een of 'n paar style, soos opera, die klassieke liedere, jazz of pop. Daar kan ook verskillende soorte sang voorkom binne musiekstyle, soos belcanto, keelsang, knor, kletsrym (rap), die gebruik van die falsetto en spraaksang. Sangers kan optree in 'n verskeidenheid funksies, benewens die verskaffing van vermaak, soos die bevordering van leiers, die behoud van tradisionele verhale (die Wes-Afrikaanse griot), die oordra van nuus of die uiting van idees (die protessanger). Historiese voorbeelde sluit in die bard, die troebadoer en die marksanger. Verskillende godsdienste het voorsangers wat die godsdienstige tekste of gebede opsê of sing (soms gekombineer met gemeentesang), soos die Joodse chazan in die sinagoge, terwyl die muezzin Moslems gewoonlik op melodieuse wyse tot gebed roep.


Klas 32 is 'n tipe diesellokomotief - tegnies 'n diesel-elektriese lokomotief - wat eers deur die Suid-Afrikaanse Spoorweë gebruik was vir werk op die spoorlyne van die destydse Suidwes-Afrika. Om te verseker dat die aslading binne die beperking bly is spesiale draaistelle ontwerp met ponies - twee ekstra wiele - voor en agter. Dit is dus 'n 1-Co-Co-1 (Co-Co: twee drie-as draaistelle met 'n elektriese motor elk per as) ontwerp. Daar is twee reekse van Klas 32-lokomotiewe bestel by General Electric in die VSA. Die eerste bestelling van 115 van die 32-000 reeks is afgelewer van 1959 tot 1961 terwyl 'n verdere 10 eksemplare van reeks 32-200 in 1966 afgelewer is. Die eerste aflewering staan as U18C1 by die vervaardiger bekend en die tweede as U20C1. Daar is ooglopende verskille tussen die twee reekse, die eerste het 'n hoër neus voor die kajuit as die tweede. Hulle is elk toegerus met 'n vierslag V12 turboaangedrewe en na-verkoelde dieselenjin wat 'n gelykstroomgenerator en ses traksiemotors, wat op die aste geïnstalleer is, aandryf. Dinamiese remme is nie toegerus nie.


Die massamiddelpunt van ’n voorwerp of ’n groep voorwerpe is in fisika die gemeenskaplike swaartepunt van die voorwerp(e), die unieke punt wat beweeg asof al die massa daar gekonsentreer is en al die eksterne kragte daar aangewend word. In sterrekunde word die massamiddelpunt van twee of meer liggame wat om mekaar wentel die barisentrum genoem. In die geval van ’n enkele stabiele liggaam is die massamiddelpunt op ’n vasgestelde plek met betrekking tot die liggaam, en as die liggaam ’n eweredige digtheid het, sal dit by die geometriese swaartepunt geleë wees. Die massamiddelpunt kan buite die liggaam lê, soos by ’n hol liggaam of een met oop punte (soos ’n hoefyster). Waar verskeie liggame ter sprake is, soos by die planete om die Son, kan die punt buite enigeen van die afsonderlike liggame lê.


Nectanebo of Nechtnebef was ’n farao van Antieke Egipte en die stigter van die 30ste Dinastie. In 380 v.C. het Nectanebo vir Nefaarud II verslaan en sy bewind oorgeneem. Hy het vermoedelik ’n groot deel van sy bewind daaraan bestee om invalle van Persië af te weer, soms met die hulp van Athene of Sparta. Hy was ook ’n groot bouer wat baie monumente en tempels laat bou het tydens sy lang bewind van 18 jaar. Hy het ook baie vervalle tempels laat restoureer en ’n stele opgerig voor ’n suil van Ramses II by Hermopolis. Van omstreeks 365 v.C. was Nectanebo medeheerser saam met sy seun Teos, wat hom opgevolg het toe hy in 362 v.C. dood is. Nicolas Grimal, A History of Ancient Egypt, Blackwell Books: 1992, p.377 Allan B. Lloyd, "The Late Period" in 'The Oxford History of Ancient Egypt,' red. Ian Shaw, Oxford University Press, 2000. p.386 Nectanebo I Geargiveer 7 Junie 2014 op Wayback Machine Hierdie artikel is vertaal uit die Engelse Wikipedia


'n Vastetoestand-skyf (Engels: solid-state drive, afgekort SSD) is 'n bergingstoestel waarop data gestoor word. Hierdie toestelle word tipies in rekenaars gebruik en is ontwerp om tradisionlele hardeskywe te vervang. Die skywe stoor inligting op flitsgeheue of skyfies, soortgelyk aan 'n kamera se geheuekaart of 'n USB-geheuestokkie, selfs nadat die krag daarna afgesny is. SSD's het geen bewegende dele nie en is gevolglik stiller en minder sensitief vir stampe en skokke. Hulle verbruik ook minder krag as tradisionele hardeskywe. Toegang tot data (lees- en skryfspoed) is aansienlik vinniger. Die toegangstyd van 'n SSD is ongeveer 0,1 millisekondes. Ongelukkig is SSD's nog relatief duur in vergelyking met tradisionele hardeskywe. Die pryse is egter besig om vinnig te daal soos die produksie daarvan toeneem. As gevolg van die voordele wat dit inhou, sal vastetoestand-skywe tradisionele hardeskywe na verwagting in die toekoms verdring. "SSD vs HDD" (in Engels). StorageReview.com. Geargiveer vanaf die oorspronklike op 21 Februarie 2020. Besoek op 14 Junie 2012. Hierdie artikel is ’n saadjie. Voel vry om Wikipedia te help deur dit uit te brei.


Blougrys is 'n medium blouerige grys kleur. 'n Ander naam vir die kleur in Engels is livid; afgelei van die Latynse kleurterm lividus, wat verwys na 'n "dowwe loodblou" kleur. www.forret.com Color Conversion Tool set to hex code #6699CC (Blue-Gray):


Opuwo is 'n dorp in die noorde van Namibië en die hoofstad van die Kunene-streek. Die dorp het 7 657 inwoners. Die burgemeester is Pieter de Villiers. "Table 4.2.2 Urban population by Census years (2001 and 2011)" (PDF). Namibia 2011 – Population and Housing Census Main Report. Namibia Statistics Agency. p. 39. Geargiveer vanaf die oorspronklike (PDF) op 2 Oktober 2013. Besoek op 10 September 2013. Wikimedia Commons het meer media in die kategorie Opuwo. Hierdie artikel is ’n saadjie. Voel vry om Wikipedia te help deur dit uit te brei.


Black Sabbath is 'n Engelse musiekgroep afkomstig uit Birmingham en word deur baie mense beskou as die eerste ware metal-musiekgroep. Die groep is in 1966 deur Tony Iommi en Geezer Butler gestig. Hulle het hoofsaaklik blues en hard rock-musiek gemaak. Die sanger Ozzy Osbourne is deur middel van 'n koerantadvertensie gevind en het by Butler se huis opgedaag met twee verskillende skoene en 'n hondeleiband aan 'n pantoffel om sy nek. Bill Ward het later by die groep aangesluit en verolledig dit deur die tromme te bespeel. In 1970 het hulle hul deurbraak getmaak met die treffer Paranoid, wat tans een van die mees heropgevoerde rock-treffers is en wat ook steeds hoog op die "top 100 van alle tye" lys staan. Black Sabbath (1970) Paranoid (1970) Master of Reality (1971) Black Sabbath Vol. 4 (1972) Sabbath Bloody Sabbath (1973) Sabotage (1975) Technical Ecstasy (1976) Never Say Die!


AC/DC is 'n Australiese rockgroep wat in 1973 deur broers Malcolm en Angus Young gevorm is. Angus was toe net 15 jaar oud en sy suster het voorgestel dat hy sy skooldrag op die verhoog moet dra. Die skooldrag het 'n kenmerk van die groep geword. Bon Scott sluit 'n jaar later by die groep aan, gevolg deur Philip Rudd en Mark Evans. Hul eerste album High Voltage is 1974 aanvanklik net in Australië uitgereik, en hulle word gewild in Australië. In 1977 stel hulle Let There Be Rock vry en bereik die Amerikaanse treffersparade. Hulle groot deurbraak kom met die 1979-album Highway to Hell wat die nommer 8-posisie op die Britse treffersparade behaal en die nommer 17-posisie in Amerika. Hierdie album word die groep se eerste album wat meer as 'n miljoen verkope bereik.


Fauvisme is die styl van les Fauves (Frans vir "die wilde gediertes"), 'n los groep moderne kunstenaars in wie se werke skilderkunstige kwaliteite en sterk kleur bo die realistiese waardes van Impressionisme beklemtoon is. Fauvisme as styl het rondom 1900 begin en tot ná 1910 voortgeduur het, maar die beweging self het slegs oor 'n paar jaar, van 1904–1908, gestrek, en daar is slegs drie uitstallings gehou. Die leiers van die beweging was Henri Matisse en André Derain. Benewens Matisse en Derain, het die beweging die volgende kunstenaars ingesluit: Albert Marquet, Charles Camoin, Louis Valtat, die Belgiese skilder Henri Evenepoel, Maurice Marinot, Karl Pärsimägi, Jean Puy, Maurice de Vlaminck, Henri Manguin, Raoul Dufy, Othon Friesz, Georges Rouault, Jean Metzinger, die Nederlandse skilder Kees van Dongen en Georges Braque (later Picasso se medeskilder in Kubisme). Die skilderye van die Fauviste is deur oënskynlik wilde kwashale en skerp kleure gekenmerk en hulle onderwerpe is met 'n hoë mate van vereenvoudiging en abstraksie geskilder.


Analitiese filosofie, of te wel anglo-amerikaanse of Engelse-taal filosofie, is die generiese naam vir die styl waarin die oorweldigende meerderheid van filosofie in die Engels-sprekende wêreld verskyn. In die Verenigde Koninkryk, VSA, Kanada, Australië en Nieu-Seeland identifiseer verreweg die meeste van filosofiedepartemente hulself as "analities". In Suid-Afrika vind meeste filosofie plaas in die kontinentale tradisie, maar die Universiteit van die Witwatersrand, die Universiteit van Kaapstad, die Universiteit van KwaZoeloe-Natal en Rhodes-universiteit identifiseer hulself as hoofsaaklik of gelykmatig "analities" in styl. Sienende dié wye omvang is dit moeilik om 'n betekenisvolle definisie te gee van wat dit is wat neigings binne in analitiese filosofie met mekaar deel. Dit is moontlik dat die verwantskap niks verder strek nie as 'n reeks soortgelyknisse soos dié tussen verskillende lede van dieselfde gesin. Sover as wat verwantskappe gegee kan word, kan analitiese filosofie gekarakteriseer word deur die aandag wat gegee word aan argumente en dat dié argumente duidelik voorgestel word, dikwels deur middel van formele logika. Daar heers ook 'n algemene respek teenoor die natuurwetenskappe.


Rooiwyn is wyn wat - in teenstelling met witwyn - van blou of rooi druiwe gemaak word. Ook die produksiemetode verskil van dié van witwyn. Rooiwyn word verkry deur die druiwe op die beslag sowat 2 tot 30 dae te laat gis. Hierby word die kleurstowwe in die skille (die sogenaamde anthosiane) in die alkohol opgelos. Daar is ook druiwesoorte wat die noodsaaklike kleurstowwe reeds in hulle sap bevat, byvoorbeeld die Dornfelder- of Dunkelfelder-druiwe. Hierdie soorte word dikwels vir versnitte (cuvées) gebruik. Frankryk is tans die belangrikste wynbouland vir rooiwyn. Sy fyn, aromatiese rooiwyne is baie gewild op die internasionale markte. Ander lande, wat rooiwyne van hoë gehalte produseer, is Spanje, Italië, die VSA, Suid-Afrika, Australië, Chili en Argentinië. Veral in lande soos die VSA, Suid-Afrika en Australië word vrugtige soorte rooiwyn verbou, wat dikwels in spesiale houtvate (barriques) afgerond word. Met die vordering op die gebied van wynbou kan ook die rooiwyne van die noordelike wynlande, soos Duitsland, in toenemende mate op die markte meeding. Duitsland produseer vandag Spätburgunder- en Dornfelderwyne van uitstekende gehalte.


Terbium is 'n chemiese element met die simbool Tb. Terbium is een van die lantaniede. Dit kan uit die mineraal monasiet verkry word waarvan dit 0.03% uitmaak. Ioonuitwisseling het die skeiding van hierdie element van die ander lantaniede moontlik gemaak en 'n reduksie van die anhidriese chloried of fluoriet met kalsiummetaal kan gebruik word om terbiummetaal te vervaardig. Dit is 'n silwergrys metaal wat in twee modifikasies voorkom. Die oorgangstemperatuur is 1 289 °C. Die metaal is in lug taamlik stabiel. Dit is smeebaar en kan met 'n mes gesny word. Die oksied is donkermaroen of sjokolade van kleur. Die element het 21 isotope met massa's tussen 145 en 165 au. "live science" (in Engels). Geargiveer vanaf die oorspronklike op 17 Desember 2019. Wikimedia Commons het meer media in die kategorie Terbium. Wikiwoordeboek het 'n inskrywing vir terbium. (en) weblements.com/terbium


Disprosium is 'n chemiese element wat tot die lantaniede behoort. Die element is deur die Franse chemikus Paul-Émile Lecoq de Boisbaudran in 1886 ontdek. Dit was nogtans eers in 1950 dat die Kanadees Spedding en sy span die element met ioonuitwisseling van die ander lantaniede geskei het en tot die suiwer metaal gereduseer het volgens: 2 D y F 3 + 3 C a → 2 D y + 3 C a F 2 {\displaystyle 2DyF_{3}+3Ca\to 2Dy+3CaF_{2}} Dit is 'n glansende silwerwit metaal wat in die lug taamlik stabiel is, maar selfs in verdunde sure maklik oplos en waterstof vrystel. Indien dit suiwer is, is dit sag genoeg om met 'n mes gesny te word. Disprosium word in die kerntegnologie en die metallurgie toegepas. Daar is ook lasers wat die element bevat. "Live Science" (in Engels). Geargiveer vanaf die oorspronklike op 8 Desember 2019. Wikimedia Commons het meer media in die kategorie Disprosium. Wikiwoordeboek het 'n inskrywing vir disprosium. (en) webelements.com/dysprosium/ Hierdie artikel is ’n saadjie.


Ergonomika is die studie en die wetenskaplike proses om die fisiese omgewing, objekte en prosedures te ontwerp dat dit die gebruiker die beste pas. Dit word hoofsaaklik toegepas in die werksomgewing waar die gebruiker die werker is. Oor die algemeen kla werkers oor lae rug pyn – nie net kantoorwerkers nie. Dis 'n algemene probleem onder konstruksiewerkers en werkers in die landbou. As iemand pyn of ongemak ervaar, is hy minder produktief. Die werkgewer moet die eenvoudige vraag vrae:, "Wat word van die werker verwag om die taak te verrig?" Ergonomika kan voorsien dat daar minder beserings in die werksomgewing is en dus ook verminderde eise. Op die langtermyn kan Ergonomika dus finansieel voordelig tot die werksplek wees. Neem byvoorbeeld 'n werker wat lank voor die rekenaar sit. Daar is konstante druk op sy rugwerwels. Na 15 jaar van werk, is dit dan verstane dat hy lae rug pyn het. Ergonomika kan spesifiek aangepas word by die werkstasie en dit optimaal ontwerp deur die meubels aan te pas. 'n Ergonomiese stoel bestaan uit die volgende komponente en moet aangepas word by die spesifieke werker: Die stoelhoogte moet sorg dat die werker se voete stewig op die grond is.


Tantra (Sanskrit: तन्त्र, letterlik "weef") dui op die esoteriese tradisies van Hindoeïsme en Boeddhisme wat van die middel van die 1ste millennium n.C. af in Indië ontwikkel het. Die term "tantra" beteken in die breër Indiese tradisies ook enige "teks, teorie, stelsel, metode, instrument, tegniek of praktyk". ’n Sleuteleienskap van dié tradisies is die gebruik van mantras, en daarom word algemeen na hulle verwys as Mantramarga ("Weg van Mantra") in Hindoeïsme of Mantrayana ("Mantravoertuig") en Guhyamantra ("Geheime Mantra") in Boeddhisme. Vanaf die vroeë eeue n.C. het nuwe tantras te voorskyn gekom wat om Vishnu, Shiva of Shakti gesentreer was. Daar is tantriese tradisies in al die belangrike vorme van moderne Hindoeïsme, soos die Shaiva Siddhanta en Shaktisme. In Boeddhisme is die Vajrayana-tradisies bekend vir tantriese idees en praktyke wat op Indiese Boeddhistiese tantras geskoei is. Dit sluit in Indo-Tibettaanse Boeddhisme, Chinese Esoteriese Boeddhisme, ens. Tantriese Hindoe- en Boeddhistiese tradisies het ook ander Oostelike godsdienstradisies beïnvloed, soos Djainisme, die Tibettaanse Bön-tradisie, Taoïsme en die Japannese Sjintoïsme.


Die Turks- en Caicoseilande (Engels: Turks and Caicos Islands) is 'n argipel in die Atlantiese Oseaan en 'n oorsese gebied van die Verenigde Koninkryk in Noord-Amerika. Die eilande het 'n bevolking van 31 458 en 'n oppervlakte van 616,3 km². Die eilande bestaan uit die Caicos- en die Turkseilande. Die Turks- en Caicoseilande lê in die ooste van die Bahamas en in die noorde van Hispaniola (Haïti en Dominikaanse Republiek). Die hoofstad is Cockburn Town en die grootste stad is Providenciales. Die Turks- en Caicoseilande is oor eeue heen deur inheemse Amerikaanse volke bewoon. Die eilandgroep is in 1512 vir Europa ontdek. Gedurende die volgende eeue is die eilandgroep deur verskeie Europese magte opgeëis, en die Britse Ryk het uiteindelik beheer oorgeneem. Oor baie jare heen is die eilandgroep indirek vanaf Bermuda, Bahamas en later Jamaika bestuur. Toe die Bahamas in 1973 van die Verenigde Koninkryk onafhanklik geword het, het die Turks- en Caicoseilande hul eie goewerneur gekry en is sedertdien 'n Britse kolonie op sy eie reg. Daar was al pogings om die Turks- en Caicoseilande by Kanada in te lyf.


Mese (Paridae) is 'n familie van voëls wat aan die orde van sangvoëls (Passeriformes) behoort. Die woord mees is 'n versamelnaam vir drie voëlfamilies. Twee families kom in Suider-Afrika voor, naamlik die egte mese (familie Paridae) en die buidelmese of kapokvoëls (familie Remizidae). Hierdie twee families is naverwant en dit is moontlik dat die buidelmese eers onlangs uit die egte mese ontwikkel het. Die buidelmese se neste lyk baie soos die van die wewers. Die stertmese (familie Aegithalidae), waarvan daar geen spesies in Suider-Afrika voorkom nie, verskil van die ander twee families wat sekere eienskappe betref. Mese leef hoofsaaklik van insekte, hoewel hulle dieet ook sade en vrugte insluit. Ander kenmerke is hulle sterk, geboë pote met verlengde naels, wat van hulle uitsonderlike klimmers maak. Hulle vlerke is gewoonlik klein en afgerond. Party mese is trekvoëls, terwyl ander standvoëls is. Hulle is besonder energieke en beweeglike voëltjies, en hulle lewenswyse stem ooreen met die van die boomklewers (familie Sittidae) en die boomkruipers (genus Certhia). Die stertmese (familie Aegithalidae) verskil van die ander twee families wat hulle gedrag betref.


Perpignan (Katalaans: Perpinyà, Spaans: Perpiñán) is die prefektuur of hoofstad van die Suid-Franse département Pyrénées-Orientales. Die stad met 119 188 inwoners (soos op 1 Januarie 2018) lê aan die Golf van Lion van die Middellandse See, sowat 70 kilometer suid van Narbonne en 30 kilometer noord van die Spaanse grens. Perpignan is die grootste stad en historiese sentrum van die Katalaanstalige gebied Roussillon (Katalaans: Rosselló), wat soms ook Noord-Katalonië (Katalaans: Catalunya del Nord) genoem word. Talle historiese geboue, veral in die gotiese styl, dateer uit Perpignan se roemryke geskiedenis. Die stad is vandag 'n handelsentrum vir plaaslike landbouprodukte soos wyn, en beskik oor 'n eie universiteit. Perpignan lê teen die Têtrivier in die sentrum van die Roussillon-vlakte, met die Corbières-streek as sy westelike, die Pireneë-bergreeks as sy suidelike en die Middellandse See as sy oostelike grens. Perpignan is die suidelikste van die groot stede van die metropolitaanse Frankryk. Perpignan ontstaan in die 10de eeu as 'n dorp digby die burg van die grawe van Roussillon en groei vinnig danksy die strategiese ligging tussen die Roussillon en Languedoc.


'n Fondue (afgelei van die Franse fondu "gesmelt") was oorspronklik 'n gereg van gesmelte kaas wat sy oorsprong in die kookkuns van Romandie (die Franssprekende weste van Switserland) en Savoie het. Die term verwys vandag ook na soortgelyke geregte met gesmelte bestanddele soos sjokolade-fondue. Kaas-fondue word van gesmelte kaas en witwyn berei, terwyl styfsel as bindmidel dien. Die gereg word dikwels met 'n bietjie kirsch, knoffel en peper afgerond. Gewoonlik word die fondue in 'n spesiale keramiekpot, die caquelon, oor 'n klein vuur, die réchaud, warm gehou. Die deelnemers van die ete plaas klein stukkies brood of gekookte aartappels (Switsers-Duits Gschwellti) op 'n lang vurk, steek dit in die gesmelte kaas en voer daarin kringvormige bewegings uit. Die kaasmengsel speel 'n baie belangrike rol. In Switserland is veral die sogenaamde moitié-moitié-metode (Frans "half-half") gewild, waarby 'n helfte Vacherin- en 'n helfte Gruyère-kaas bygevoeg word om 'n romerige, helder fondue te kry. Liefhebbers van 'n meer pikante smaak vermeng Gruyère- en Appenzeller-kaas, Emmentaler of Ziger.


Luciano Pavarotti (* 12 Oktober 1935; † 6 September 2007 in Modena) was 'n gevierde Italiaanse tenoor wat naas die operabedryf ook 'n suksesvolle loopbaan in die populêr-klassieke musiekgenre gehad het waar hy met sy buitengewone sangvermoëns miljoene mense bekoor het. Sy konserte is op televisie uitgesaai, en as een van The Three Tenors ("Die Drie Tenore") het Luciano Pavarotti verskeie kere fondse vir vlugtelinge help sterk en ook geld vir onder meer die Rooi Kruis ingesamel. Pavarotti het sy Italiaanse tenoorloopbaan in 1961 begin en later in verskeie Europese operateaters soos dié van Wene en Londen opgetree. Met sy debuut in die Verenigde State saam met die sopraan Joan Sutherland, wat hom in Miami uitgenooi het om haar op 'n konserttoer te begelei, het hy in 1965 waardevolle ervarings opgedoen en ook erkenning gekry. In die tydperk tussen 1966 en 1972 het hy sy reputasie as 'n eersterangse operasanger in die Milanese Scala-operateater en ander groot Europese konserthuise gevestig. Sy debuut op 23 November 1968 in die New Yorkse Metropolitan Operahuis as Rodolfo in La Traviata het groot byval gevind.


Die verdampingswarmte is 'n fisiese eienskap van 'n stof. Dit word gedefinieer as die warmte wat per eenheidsmassa van 'n stof geabsorbeer moet word om 'n hoeveelheid van 'n stof (vloeistof of vastestof) geheel en al te laat verdamp. In die termodinamika word dit gewoonlik by konstante druk getabelleer as die verdampingsentalpie ΔvapHo Die kookpunt van die stof is afhanklik van die verdampingswarmte en van die omgewingsdruk. Daarom moet die temperatuur en druk van die proses vermeld word wanneer 'n waarde weergegee word. In die literatuur word die verdampingswarmte by 1 bar of 1 atm dikwels aangegee met die plimsolsuperskipt (o). Die verdampingswarmte word dikwels uitgedruk as kJ/mol 'n Ander eenheid wat ook gebruik word is kJ/kg. BTU/lb kan veral in Amerikaanse tegniese publikasies nog gevind word. Verdamping is die teenoorgestelde proses as kondensasie en daar kan ook gepraat word van kondensasiewarmte. Laasgenoemde se waarde is dan ook dieselfde as eersgenoemde en word gedefinieer as die hoeveelheid warmte per eenheidsmassa wat vrygestel moet word om 'n sekere hoeveelheid van 'n stof in sy geheel te laat kondenseer. Water se verdampingswarmte is ongeveer 2 260 kJ/kg of dan 40,8 kJ/mol.


Laurence Sterne (24 November 1713 – 18 Maart 1768) was 'n Iersgebore engelstalige romansier, en 'n Anglikaanse predikant. Hy het die metafiksionele romans The Life and Opinions of Tristram Shandy en Gentleman and A Sentimental Journey Through France and Italy geskryf, en het ook baie preke gepubliseer en memoirs geskryf. Hy was ook betrokke in plaaslike politiek. Sterne het op 18 Maart 1768 in Londen gesterf na 'n lang geveg teen tuberkulose. Laurence Sterne se werke is min in vergelyking met ander agtiende-eeuse outeurs van vergelykbare statuur. Sterne se vroeë werke was in die vorm van briewe; hy het twee preke laat publiseer (in 1747 en 1750) en ook satire probeer skryf. Hy was in 1742 betrokke by plaaslike politiek en het daaroor geskryf. Sy belangrikste publikasie voor Tristram Shandy was die satire A Political Romance (1759), wat handel oor belangebotsings binne York Minster. Dit wil voorkom asof 'n postuum gepubliseerde stuk oor die predikingskuns getiteld A Fragment in the Manner of Rabelais in 1759 geskryf is.


Carrie Hamilton (5 Desember 1963 – 20 Januarie 2002) was 'n Amerikaanse aktrise en skryfster. Sy was bekend vir haar rolle in die rolprente Tokyo Pop (1988) en Checkered Flag (1991), en in die televisiereekse Fame (1982) en The X-Files (1993). 1988: Tokyo Pop 1991: Checkered Flag 1982: Fame 1993: The X-Files 1989: The Society of Singers Presents: A Tribute to Ella Fitzgerald 1991: A Mother's Justice Carrie Hamilton in die Internet-rolprentdatabasis


'n Seestraat is 'n nou kanaal water wat twee groter waterliggame met mekaar verbind en dus tussen twee landmassas lê. Die terme seestraat, kanaal, deurgang en see-arm kan sinonieme van mekaar en omruilbaar wees. Kanaal en see-arm kan egter ook ander betekenisse hê. Baie seestrate is ekonomies belangrik. Seestrate kan op belangrike skeepsroetes lê en oorloës is al geveg ter wille van die beheer van hierdie seestrate. Talle kunsmatige kanale is opgerig om twee waterliggame oor land te verbind. Bekende seestrate in die wêreld sluit in die Straat van Dover, tussen Engeland en Frankryk, wat die Noordsee met die Engelse Kanaal verbind; die Straat van Gibraltar, die enigste natuurlike deurgang tussen die Atlantiese Oseaan en die Middellandse See; die Bosporus en die Dardanelle, wat die Middellandse- en Swartsee verbind; die Beringstraat tussen Alaska en Siberië wat die Stille- en Arktiese Oseane verbind; en die Straat van Malakka, wat tussen die Maleise Skiereiland en Sumatra lê en die Indiese Oseaan met die Suid-Chinese See verbind.


Hendrik Bernardus Thom (13 Desember 1905 – 4 November 1983) was 'n bekroonde Afrikaanse skrywer en historikus. Hy het 'n belangrike rol gespeel in die kultuurlewe van die Afrikanervolk, en was die skrywer van 'n aantal belangrike historiese boeke. Hy dien op die Argiefkommissie en tree op as voorsitter vanaf 1950 tot 1955. Hy was 'n lid van die Historiese Monumentekommissie, (later Raad vir Nasionale Gedenkwaardighede), 1948–1954; Van Riebeeck-Vereniging; Stigting Simon van der Stel; Stellenbosch Museum en voorsitter van sy Raad van Trustees, 1962–1968. Vir agttien jaar lank was hy voorsitter van die Federasie van Afrikaanse Kultuurvereniginge (FAK) en was 'n gesogte spreker. Hy dien ook as administrateur van die Woordeboek van die Afrikaanse Taal (WAT). Van 1952 tot 1960 was hy voorsitter van die Afrikaner-Broederbond. H.B. Thom is op 13 Desember 1905 op Jamestown in die Kaapkolonie gebore, en het in Burgersdorp grootgeword. Omdat hy die vyfde kleinseun van sy oupa en naamgenoot was met die voorname Hendrik Bernardus, het sy ouers besluit om hom op sy bynaam Quintus ("Vyfde") te noem om hom van sy neefs te onderskei; hy was sy hele lewe lank as Quintie Thom bekend.


Reeds sedert die ontdekking van Neptunus in 1846 was daar aansienlike spekulasie dat nog ’n planeet ver weg van die Son bestaan, wat Planeet X genoem is, en is daar gesoek na nog planete anderkant Neptunus. Aan die begin van die 20ste eeu het die sterrekundige Percival Lowell na nog ’n planeet begin soek. Hy het dit voorgestel as die rede vir oënskynlike ongerymdhede in die wentelbaan van die reuseplanete, veral Uranus en Neptunus, en het gemeen die swaartekrag van ’n groot, onsigbare planeet kan Uranus genoeg versteur om die ongerymdhede te verduidelik. Clyde Tombaugh se ontdekking van Pluto in 1930 het skynbaar Lowell se hipotese bewys. In 1978 is ontdek Pluto is heeltemal te klein dat sy swaartekrag die groot planete kan beïnvloed, en dit het gelei tot ’n soeke na nog ’n planeet. Die soeke is in die vroeë 1990's in ’n groot mate afgelas nadat in ’n studie deur die Voyager 2-ruimtetuig bevind is die onreëlmatighede in Uranus se wentelbaan is vanweë ’n effense oorskatting van Neptunus se massa.


Antonio Pappano (gebore 30 Desember 1959) is 'n Engels-Italiaanse dirigent en pianis. Hy is sedert 2002 musiekdirekteur van die Royal Opera House. In 2015 ontvang hy 'n goue medalje van die Koninklike Filharmoniese Genootskap. Pappano is gebore in Epping, Essex. Pappano se familie het in 1958 vanaf Castelfranco in Miscano naby Benevento, Italië, na Engeland verhuis. Ten tyde van sy geboorte was sy ouers werksaam in die restourantbedryf. Sy vader Pasquale Pappano was van beroep 'n sangonderwyser. Toe Pappano dertien jaar oud was het hy en sy familie na Connecticut verhuis. Na musikale opleiding in klavier en komposisie word hy op 21-jarige leeftyd 'n répétiteur (repetisie-begeleier) by die New York Stad Opera. Pappano het onder die aandag gekom van sy mede pianis en – dirigent Daniel Barenboim en is aangestel as Barenboim se assistent by die Bayreuth-fees. Hy het in Barcelona en Frankfurt gewerk en gedien as assistent tot Michael Gielen. Sy eerste optrede as dirigent by die Den Norske Opera was in 1987. In 1990 het hy musiekdirekteur van dié operageselskap geword. In 1992 is Pappano aangestel as musiekdirekteur van La Monnaie, die Belgiese Koninklike Operahuis, welke pos hy tot 2002 behou het.


Die jaar 282 was 'n gewone jaar wat volgens die Gregoriaanse kalender op 'n Sondag begin het. Dit was die 82ste jaar van die 3de eeu n.C. Soos ander gewone jare het die jaar 12 maande, 52 weke en 365 dae gehad. Keiser Probus verlaat Rome en gaan Sirmium toe, sy tuiste. Hy beplan 'n veldtog teen Persië. Keiser Probus is nie populêr onder sy soldate nie omrede hy hulle baie dyke, brûe en paaie laat bou. Die legioene in Rhaetia en Noricum roep Marcus Aurelius Carus uit tot keiser. Troepe wat Probus stuur om die opstand te onderdruk loop oor na Carus se kant. Sept/Okt -- Probus se eie troepe dood hom. Marcus Aurelius Carus word keiser van Rome. Carinus, Carus se oudste seun, bly in die weste om die bewind oor die westelike provinsies te voer. Carus en sy ander seun Numerianus vertrek na Antiogië. Keiser Probus The Monetary System of the Romans: A description of the Roman coinage from early times to the reform of Anastasius, Ian J. Sellars, Ian J. Sellars, 2013


Hierdie is 'n lys van streeksname in Suid-Afrika. Benede-Oranjeriviervallei Boesmanland Campbell-gronde Duineveld Ghaapse plato Gordonia Griekwaland-Wes Hantam Hay Herbert Kalahari Karoo Moordenaarskaroo Namakwaland Richtersveld Roggeveld Albanie Albert Baviaanskloof Bomvanaland Brits-Kaffraria Emigrante-Tembuland Eden (Tuinroete) Fingoland Galekaland Glen Grey Grens Kaffraria Kamdeboo Karoo (deel) Kouga Oostelike Provinsie (streek) Pondoland Sonskynkus Tarka Tembuland Toorwater Victoria-Oos Tsitsikamma Wildekus Wodehouse Zuurveld Boland Breederiviervallei Die Vleie Eden (Tuinroete) Hexriviervallei Hottentots-Holland Kaapse Vlakte Kannaland Klaasvoogds Klein Karoo Knersvlakte Koo Koue Bokkeveld Koup Land van Waveren Langkloof Moordenaarskaroo Olifantsriviervallei Outeniekwaland Overberg Rûens Sandveld Strandveld Swartland Tankwa Karoo (sien Tankwa Karoo Nasionale Park) Toorwater Tuinroete Vier-en-twintig Riviere Waboomskraal Walviskus Warm Bokkeveld Weskus Westelike Provinsie (streek) Wynland Ghaapse plato Marico Mieliedriehoek Moot Stellaland Gariep Hoogland Mieliedriehoek Oppermansgronde Riemland Verowerde Gebied Bankeveld Hoëveld Moot PWV Vaaldriehoek Dolfynkus Griekwaland-Oos Hibiskuskus KwaZulu-Natal Middeland Makatinivlakte Maputaland (vroeër Tongaland) Olifantkus Oribivlakte Strelitziakus Vallei van 'n Duisend Heuwels Wildekus Bosveld Makapansgatvallei Soutpansbergdistrik Sekoekoenieland (soms Sekhukhuneland) Springbokvlakte Laeveld Mieliedriehoek


Die inheemse bosse van Knysna strek van Mosselbaai in die weste tot by Harkerville in die ooste en beslaan sowat 45 000 ha regerings- en private grond. Saam met die Tsitsikamabosse verder oos is dit die grootste natuurlike boskompleks in Suid-Afrika. Bosreuse oortrek met hangende korsmos, bosdruiwe (Rhoicissus tomentosa) en heldergroen mos, gepaard met varingbedekte ooptes en kabbelende strome, skep 'n unieke wonderland wat bosvoëls soos die Knysnaloerie (Tauraco corythaix) huisves. Daar is 125 boomspesies, onder andere Outeniekwa- en regte geelhoutbome, rooi- en witelsbome, stinkhoutbome, ysterhout-, witpeer- en assegaaibome, terwyl digte ondergroei en boomvarings welig in die bos groei. Hierdie artikel is ’n saadjie. Voel vry om Wikipedia te help deur dit uit te brei.


Die Kuifeend (Aythya fuligula) is 'n trekvoël wat Kenia en Nigerië bereik en soms swerf na Suid-Afrika. Die voël is 40 – 47 cm groot en weeg 1 - 1.4 kg. In Engels staan die voël bekend as Tufted Duck. Wikispecies het meer inligting oor: Aythya fuligula Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-926-7 BirdLife International (2012). "Aythya fuligula". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link) Hierdie artikel is ’n saadjie. Voel vry om Wikipedia te help deur dit uit te brei.


Ewehoewiges (Cetartiodactyla) is 'n orde van soogdiere. Hulle word gekenmerk deur 'n ewe aantal (2 of 4) tone, indien hulle steeds tone het. As voorbeeld het kameelagtiges en kameelperdagtiges 2 tone, terwyl die seekoeie 4 tone het. Aan die twee middelste tone is hoewe. Die twee buitenste tone is onderontwikkeld of afwesig. Traditioneel is die ewehoewiges wat op die land leef as 'n eie orde Artiodactyla en die walvisse en dolfyne as 'n eie orde Cetacea beskou. Genetiese navorsing het egter in 1997 getoon dat die seekoeie nouer aan die walvisagtiges as aan die ander ewehoewiges verwant is. Saam met die seekoeie is hulle nouer aan byvoorbeeld die wildsbokke verwant as die varke of die kamele. Dit het verreikende gevolge vir die taksonomiese indeling, omdat die begrip Artiodactyla daarmee parafileties word. Met ander woorde dit bevat nie alle nasate van 'n gemeenskaplike voorsaat nie. As gevolg hiervan is 'n nuwe orde (Cetartiodactyla) in die lewe geroep wat ook die walvisse as tak van hierdie orde insluit, hoewel hierdie diere geen tone of hoewe meer het nie.


Hispaniola (Spaans: La Española, die Spaanse; Taíno: Kiskeya / Quisqueya; Haïtiaanse Kreools: Ispayola) is ná Kuba die tweede grootste eiland van die Groot Antille tussen die Atlantiese Oseaan in die noorde en die Karibiese See in die suide en bestaan tans uit twee lande: Haïti in die weste en die Dominikaanse Republiek in die ooste. Die eiland lê in die suide van die Turks- en Caicos-eilande, in die suidooste van die Bahamas, in die ooste van Kuba, in die noordooste van Jamaika en in die weste van Puerto Rico. Hispaniola is op 5 Desember 1492 deur Christophorus Columbus vir Spanje ontdek en in besit geneem. Die eiland het 'n bevolking van 18 943 000 in 2005 gehad en het 'n oppervlakte van 76 480 km². Hispaniola is veral bekend as eerste Europese kolonie in Amerikas en die oudste Europese nedersettings, wat nou Santo Domingo is. Wikimedia Commons het meer media in die kategorie Hispaniola. Hierdie artikel is ’n saadjie. Voel vry om Wikipedia te help deur dit uit te brei.


Shoemaker-Levy 9 (kortweg SL9, amptelike benaming D/1993 F2) is 'n komeet wat tussen 16 en 22 Julie 1994 in 21 fragmente op die planeet Jupiter neergestort het. Sommige van die stukke het 'n deursnee van 2 kilometer gehad. Die komeet is op 24 Maart 1993 deur Eugene Shoemaker, sy vrou Carolyn Shoemaker en die astronoom David Levy ontdek. Dit is gesien op 'n foto wat deur die Schmidt-teleskoop van 40 cm by die Palomar-sterrewag in Kalifornië geneem is. Shoemaker-Levy 9 is na die ontdekkers daarvan vernoem en dit was inderdaad die negende komeet wat die gedugte Shoemaker- en Levy-span geïdentifiseer het. Tydens die ontdekking was die komeet reeds verbrokkel en het dit om Jupiter gewentel. Dis was die eerste waarneming van 'n komeet wat om 'n planeet wentel. Wetenskaplikes vermoed dat dit 20 tot 30 jaar voor die ontdekking daarvan in Jupiter se gravitasieveld vasgevang is. Berekeninge toon dat die verbrokkeling waarskynlik in Julie 1992 as gevolg van die werking van Jupiter se getyveld plaasgevind het. Die 21 brokstukke, van tot 2 km in deursnee, het die atmosfeer van Jupiter se suidelike halfrond teen ongeveer 60 km/s getref.


Die pylsterteend (Anas acuta) is 'n algemene en wydverspreide eend wat oor groot dele van Noord-Amerika, Europa en Asië voorkom, asook in sekere streke in Afrika. Die spesie kom ook voor in 'n klein strekie in suidelike Afrika en word dus ook as 'n Suider-Afrikaanse voël beskou. Hulle is streng nomadies. Buite die paarseisoen is hulle hoogs gesellig en vorm groot gemengde swerms met ander eende. Eilandbevolkings het afgesplinter en ontwikkel in aparte spesies soos Eaton se pylsterteend (Anas eatoni), 'n nabyverwante spesie waarvan twee vorme op die Kergueleneilande (Anas eatoni eatoni), en Crozeteilande (Anas eatoni drygalskyi) in die suidelike Indiese Oseaan gevind word. In beide gevalle ontwikkel die manlike voēls nie volle broeivere nie. Bedreigings vir die pylsterteend sluit in: voëlgriep en verlies van watergebiede as gevolg van ontwikkeling, besoedeling en indringerplante. Play media Die broeimannetjie is onmiskenbaar. Hy het 'n vaalgrys liggaam, wit bors en wit streep wat van die bors af met die nek langs tot by die kop loop, en 'n donkerbruin kop.


’n Hamam (van Arabies: حمّام, ḥammām) is ’n Midde-Oosterse weergawe van ’n stoombad. In Wes-Europa was die Turkse bad as ’n manier om te was en ontspan veral in die Victoriaanse tydperk gewild. Om ’n Turkse bad te gebruik is soortgelyk aan ’n sauna, maar dit is nader verwant aan antieke Griekse en Romeinse badgeriewe. In ’n Turkse bad ontspan ’n mens eers in ’n kamer wat deur droë, warm lug verhit word om die mens te laat sweet. Daarna bly die persoon in nog ’n warm kamer voordat hy homself met koue water afspoel. Nadat hy gewas en ’n massering gekry het, ontspan hy in die "afkoelkamer". Die woord ḥammām is afgelei van die Arabiese stam ḥmm wat hitte beteken en waarvan baie ander woorde afgelei is wat met warm verband hou, soos warmbron, koors, ens. Die hamam kombineer die funksies en struktuur van sy voorgangers in Anatolië, die Romeinse Ryk en die Bisantynse Ryk met die Sentraal-Asiatiese Turkse tradisie van stoombaddens, rituele reiniging en respek vir water.


Moselle (57) is 'n Franse département van die gewes Grand Est, wat vernoem is na die rivier Moesel (Frans: Moselle). Sy prefektuur (hoofstad) is Metz. Moselle het 'n bevolking van ongeveer 1 045 000 inwoners (2010) en 'n oppervlakte van 6 216 km². Wikimedia Commons het meer media in die kategorie Moselle. (fr) Prefektuur (fr) Departementale Raad


Conakry (ook Konakry, Malinké Kɔnakiri), bevolking 1 931 184 (2008), is 'n hawestad aan die Atlantiese kus, en die hoofstad van Guinee. Dit het ontwikkel op Tumbo-eiland op die punt van die Kaloumskiereiland, waaraan dit nou verbind is deur 'n landengte nadat die stad reeds lankal daarna uitgebrei het. Die stad is gestig nadat Brittanje die eiland in 1887 aan Frankryk afgestaan het. Dit word om en by 1904 die hoofstad van Guinée Française en maak opgang as 'n uitvoerhawe, veral nadat 'n (nou geslote) spoorlyn na Kankan open. Vandag het die stad langs die skiereiland gegroei om vyf hoofdistrikte te vorm. Van die punt in die suidweste is die distrikte: Kaloum (die middestad), Dixinn (insluitend die Universiteit van Conakry en baie ambassades), Ratoma (bekend vir sy naglewe), Matam en laastens Matoto, tuiste van die Gbessia Lughawe. Besienswaardighede en toeristeaantreklikhede in die stad sluit in die Guinee Nasionale Museum, verskeie markte, die Guinea Palais du Peuple, Conakry Grand Mosque, die stad se naglewe en die naby geleë Iles de Los.


Tokelau (letterlik: "noordnoordoos") is 'n groep van drie eilande in die suidelike deel van die Stille Oseaan en lê in Polinesië. Die argipel is 'n afhanklike gebied onder Nieu-Seelandse beheer. Die drie eilande beslaan 'n totale oppervlakte van 10 vierkante kilometer en het 'n bevolking van 1 411 in 2011 gehad. Tokelau lê in die ooste van die Tuvalu, in die suide van Kiribati, in die weste van die Cookeilande en in die noorde van Samoa en van Amerikaans-Samoa. Die eiland het geen amptelike hoofstad nie en al drie eilande het sy eie hoofstad. Gewilde sportsoorte op Tokelau is rugby, netbal en kilikiti, 'n plaaslike soort krieket. Netbal is glo deur Britte na Tokelau gebring, maar dit het veral gewildheid verwerf, toe Nieu-Seeland beheer oor die eiland oorgeneem het. Die sport word gewoonlik tydens intereilandse sporttoernooie beoefen, langs ander sportsoorte soos Rugby League and vlugbal. (en) "Government of Tokelau". www.tokelau.org.nz. Geargiveer vanaf die oorspronklike op 2 Mei 2020. Besoek op 17 Februarie 2018. (en) "Tokelau Info".


Vir die gelyknamige dorp, sien Strand, Wes-Kaap. 'n Strand is 'n relatief oop landstrook langs die kuslyn. Strande het gewoonlik min indien enige plantegroei en is met sand of fyn gruis gedek. Strande loop skuins afwaarts na die water en branders, waar dit in die seebodem oorgaan. Baie mense hou daarvan om langs strande te stap, te swem of te lê en sonbruin. Die gewildste strande het gewoonlik fyn wit of lig-gekleurde sand en warm water om in te swem. Dit is 'n trekpleister vir toeriste en vakansiegangers. Swemdrag, soos 'n swembroek of baaikostuum, word gewoonlik op strande gedra. Daar bestaan ook afgebakende strande vir nudiste waar klere opsioneel is of selfs glad nie toegelaat word nie. Blouvlagstrand Hierdie artikel is ’n saadjie. Voel vry om Wikipedia te help deur dit uit te brei.


Ceará (uitgespreek [siaˈɾa]) is een van die 26 state van Brasilië. Ceará se hoofstad en grootste stad, Fortaleza, het 'n bevolking van 2 505 552 in 2009 gehad. Die gebied van Ceará is oorspronklik bewoon deur verskillende Indiaanse volke, soos die Tabajara, Potyguara, Anacés, Kariri, Inhamum, Jucá, Kanindé, Tremembé, Paicaú en ander, wat voor die tyd kommersiële verhoudings met verskillende Europese mense, waaronder die Franse, gehad het. Die Portugese het besluit om die gebied in Brasilië in te sluit. Die eerste Portugese plan vir die vestiging in Ceará dateer uit 1534, maar die eerste pogings om die gebied te vestig het misluk, en die vroegste Portugese nedersetting is in 1603 deur Pero Coelho de Sousa naby die monding van die Cearárivier gestig. Hy het die fort São Tiago gevestig, maar 'n jaar later het hy en sy gesin Ceará laat vaar weens 'n droogteperiode, 'n natuurlike verskynsel wat die provinsie van tyd tot tyd getref het, wat die Portugese setlaars nie goed toegerus was om te verduur nie.


Handel bestaan in sy eenvoudigste vorm uit 'n ruiltransaksie tussen twee persone. In die vroegste tye het primitiewe mense spesifieke oorlewingsbehoeftes bevredig deur ruiltransaksies aan te gaan. In daardie tyd was die deelnemers in direkte kontak met mekaar en ruiltransaksies het net plaasgevind as albei deelnemers tevrede was met dít wat in ruil aangebied is. Die voordele van sulke transaksies is gou besef. Gaandeweg het ruiltransaksies toegeneem en 'n vraag het ontwikkel na 'n verskeidenheid produkte en dienste wat die mens se lewe makliker en aangenamer kon maak. Hierdie vraag het deur die eeue stukrag verleen aan ekonomiese ontwikkeling en doen dit vandag nog. Bemarking is die deurlopende proses van beplanning en uitvoering van die elemente van bemarking (produk, prys, plek en promosie) van produkte, dienste of idees om ruiling tussen indiwidue en organisasies te bevorder. Bemarking word gewoonlik as 'n kreatiewe onderneming gesien wat advertensie, verspreiding en verkope insluit. Dit is ook gemoeid met die voorsien van kliënte se toekomstige behoeftes en begeertes, wat dikwels ontdek word deur marknavorsing te doen.


Gansu (Chinees: 甘肃, luister (hulp·inligting)) is 'n provinsie van die Volksrepubliek China. In 2017 het die provinsie 'n bevolking van sowat 26 miljoen gehad. Die hoofstad en grootste stad is Lanzhou. Gansu is tussen die Tibettanse en die Huangtu-platos geleë en grens aan Mongolië, Binne-Mongolië en Ningxia in die noorde, Xinjiang en Qinghai in die weste, Sichuan in die suide en Shaanxi in die ooste. Die Geelrivier vloei deur die suidelike deel van die provinsie. Han-Chinese vorm met 91% die grootste etniese groep, gevolg deur Hui-Chinese met 5%, Dongxiang en Tibettane met 2% elk. Die provinsie Gansu bestaan net sedert die Song-dinastie, toe dit gevorm is uit twee prefekture van die Sui en Tang-dynastieë. Gan (in die omgewing rondom Zhangyi) en Su (naby Jiuquan). As gevolg van sy ligging aan die Syroete, was Gansu 'n provinsie van groot ekonomiese belang, en dit was ook die plek vir kulturele verspreiding. Die westelike einde van die Groot Muur van China is in die provinsie by Jiayuguan.


Kubisme word gewoonlik beskou as die belangrikste en invloedrykste kunsbeweging sedert die Italiaanse renaissance. Dit was 'n avant-garde kunsbeweging wat skilderkuns en beeldhoukuns tydens die vroeë 20ste eeu in Europa gerewolusioneer het. In Kubistiese kunswerke word voorwerpe opgebreek, ontleed en dan weer saamgestel in 'n abstrakte uitbeelding. In plaas daarvan om voorwerpe slegs van een vaste hoek te beskou, word die voorwerp van veelvoudige hoeke beskou en poog die kunstenaar dan om die onderwerp op so 'n manier te verbeel dat die mees volledige resultaat verkry word. Dikwels sny die vlakke en fasette mekaar teen hoeke op so 'n manier, dat geen herkenbare diepte getoon word nie. Die vlakke van die voorwerp in die agtergrond deurdring mekaar en skep in die proses 'n dubbelsinnige vlak ruimte wat kenmerkend is van kubisme. Die resultaat word beskryf as 'n volledige en duidelik omlynde skoonheid. Georges Braque en Pablo Picasso wat toe inwoners van die Montmartre-kwartier van Parys Frankryk was, word algemeen beskou as die innoveerders van die beweging. Hulle het begin werk aan die ontwikkeling van kubisme in 1908 nadat hulle in 1907 ontmoet het, en het nou saamgewerk tot die uitbreek van die Eerste Wêreldoorlog in 1914.


Khartoem (Arabies: الخرطوم) is die hoofstad, en die tweede grootste stad naas Omdoerman, in Soedan. In 2008 het die stad 'n bevolking van 639 598 gehad, en die metropolitaanse gebied 5 274 321. Khartoem grens aan die Nylrivier op die plek waar die Wit en die Blou Nyl ineenvloei. Vanuit die lug kan die twee kleure van die riviere (blou en wit) duidelik onderskei word. Dis 'n streng Arabiese land en geen alkohol word toegelaat of verkoop nie. Selfs nie eers in restaurante nie. Besoekers moet toestemming verkry alvorens enige foto's geneem mag word. Openbare vervoer wissel van busvervoer tot huurmotors en die "tuk-tuks" wat driewielmotorfietse is met drie klein sitplekkies agter die bestuurder. Die tuk-tuks is baie gewild en kan oral opgemerk word. By openbare swembaddens soos hotelle mag die mans en die vroue nie saam swem nie en daar word swembeurte van een uur elk toegepas. Moslemvroue mag glad nie in openbare swembaddens swem nie en vir hulle is daar spesiale binnenshuise swembaddens. Die meerderheid van Moslemvroue in Kartoem dra nie meer die tradisionele swart klere met die gesigbedekkings nie, en oral kan vroue in Westerse drag gesien word.


'n Vonkprop is 'n elektriese toestel wat in die silinderkop van binnebrandenjins inskroef en is verantwoordelik vir die ontsteking van die saamgeperste brandstof-lugmengsel deur middel van 'n elektriese vonk. Vonkproppe het 'n geïsoleerde middelste elektrode wat deur middel van 'n goed geïsoleerde draad aan 'n induktiewe stroombaan buite die enjin gekoppel is. Die stroombaan wat deur 'n geaarde terminaal na die basis van die vonkprop bedraad is, word deur 'n vonkgaping aan die binnekant van die silinder onderbreek. Een van die eerste vonkproppe wat uitgevind is, is deur Nikola Tesla ontwikkel, VSA patent no. 609,250, (1898). Binnebrandenjins kan verdeel word in vonkontsteekte enjins, wat 'n vonk benodig om verbranding aan die gang te sit en kompressie-ontstekingsenjins (dieselenjins), wat die lug-brandstofmengsel saampers totdat dit warm genoeg is om spontaan te ontbrand. Kompressie-ontstekingsenjins gebruik soms 'n gloeidraad om die aanskakeling in koue weer te vergemaklik. Vonkproppe kan ook soms in ander toepassings aangewend word soos in industriële oonde waar 'n brandbare mengsel ontsteek moet word. Die spanningsval tussen die elektrode en die basis word deur die induksieklos opgewek en kan duisende volt bereik.


Mendelevium is ’n sintetiese chemiese element met die atoomgetal 101 en simbool Md (voorheen Mv). Dit is ’n metaalagtige, radioaktiewe transuraan in die aktiniedreeks, en is die eerste element wat tans nie in makroskopiese hoeveelhede vervaardig kan word deur ligter elemente met neutrone te beskiet nie. Dit is die derde laaste aktinied en die negende transuraan. Dit kan net in deeltjieversnellings vervaardig word deur ligter elemente met gelaaide deeltjies te beskiet. Altesaam 16 isotope is bekend, waarvan die mees stabiele een 258Md met ’n halfleeftyd van 51 dae is. Een met ’n korter halfleeftyd, 256Md (1,17 uur), word egter die algemeenste in chemie gebruik omdat dit op groter skaal vervaardig kan word. Mendelevium is in 1955 ontdek deur einsteinium met alfadeeltjies te beskiet, dieselfde manier wat vandag nog gebruik word. Dit is genoem na Dmitri Mendelejef, die vader van die periodieke tabel. Silva, Robert J. (2006). "Fermium, Mendelevium, Nobelium, and Lawrencium". In Morss, Lester R.; Edelstein, Norman M.; Fuger, Jean (reds.).


Histerese is die afhanklikheid van 'n stelsel, nie net op sy huidige omgewing nie, maar ook op die voorafgaande omgewing. Hierdie afhanklikheid ontstaan omdat die stelsel in meer as een interne staat kan verkeer. Om die toekomstige ontwikkeling te voorspel, moet die interne staat of die geskiedenis daarvan bekend wees. As 'n gegewe inset afwisselend verhoog en verlaag, is die opbrengs geneig om 'n lus te vorm (soos in die figuur aangedui). Lusse kan ook voorkom as gevolg van 'n dinamiese vertraging tussen die inset en uitset. Hierdie effek staan soms ook as histerese, of koers-afhanklike histerese bekend. Maar die effek verdwyn as die inset stadiger verander. Histerese kom in ferromagnetiese en ferroelektriese materiale, sowel as in die vervorming van sommige materiale (soos rubberbande en geheue-vorm allooie) voor, in reaksie op 'n wisselende krag. In natuurlike stelsels word histerese dikwels met onomkeerbare termodinamiese verandering geassosieer. Baie kunsmatige stelsels is ontwerp om histerese te hê: as voorbeeld word histerese in termostate en Schmitt-snellers gebruik om ongewenste vinnige skakeling te vermy. Histerese is ook in verskeie ander velde, insluitend ekonomie en biologie geïdentifiseer.


Astrobiologie is die studie van die oorsprong, evolusie, verspreiding en toekoms van lewe in die heelal: aardse sowel as buiteaardse lewe. Dit omsluit die soeke na bewoonbare omgewings in die Sonnestelsel en op eksoplanete (planete buite die Sonnestelsel), en na bewyse van prebiotiese chemie; laboratorium- en veldnavorsing oor die oorsprong en vroeë evolusie van lewe op Aarde; en studies oor die moontlike aanpassing van lewe by uitdagings op Aarde en in die buitenste ruim. Dit ondersoek die kwessie of lewe buite die Aarde bestaan en hoe die mens dit kan opspoor as dit wel bestaan. Die term eksobiologie is soortgelyk, maar meer spesifiek – dit handel oor die soeke na lewe buite die Aarde en die uitwerking van buiteaardse omgewings op lewende organismes. Astrobiologie maak gebruik van fisika, chemie, sterrekunde, biologie, ekologie, planetêre wetenskap, geografie en geologie om die moontlikheid van lewe in ander wêrelde te ondersoek en biosfere te help identifiseer wat moontlik anders as die biosfeer op Aarde is. Dit gaan ook oor die ontleding van bestaande wetenskaplike data; meer gedetailleerde en betroubare data van ander dele van die heelal kan die basis uitdaag van fisika, chemie en biologie – die hoekstene van astrobiologie self.


Podolsk (Russies: Подо́льск) is 'n nywerheidstad in die Russiese Moskou-oblast, sowat 40 km suid van Moskou. Die stad dien as die administratiewe hoofstad van die rajon Podolsk. Podolsk, wat aan die Pachra-rivier (een van die sytakke van die Moskwa-rivier) geleë is, is die grootste nedersetting in die Moskou-oblast met 'n bevolking van 218 537 (2014). Podolsk het uit 'n klein nedersetting, Podol, ontstaan en het in die 18de eeu die Moskouse Danilof-klooster gehuisves. Keiserin Katharina II het in 1791 stadstatus aan die nedersetting toegeken. Voor die Russiese Rewolusie van 1917 was Podolsk een van die mees geïndustrialiseerde stede van Rusland. 'n Fabriek van die Duitse maatskappy Singer het hier naaimasjiene vervaardig. Die Oeljanof-familie was hier woonagtig. Wladimir Oeljanof, beter bekend as Wladimir Lenin, het die stad verskeie kere besoek en hier 'n stuk grond en 'n klein huis besit. In 1900 is 'n vergadering van Sosiaal-Demokrate uit Moskou en ander Russiese stede in Podolsk gehou om hulle ondersteuning vir die koerant Iskra te kry wat destyds gestig is.